Vesterbro under den anden verdenskrig | 4. Maj-Initiativet på Vesterbro\n← Faldne på Vesterbro 1943 – 1945\nHistorien om Istedgade overgiver sig aldrig →\nUdarbejdet af Dokumentationsgruppen i Demos\nFOLKESTREJKEN I 1943\nVed besættelsen af Danmark i 1940 var den socialdemokratisk-radikale regering med tilslutning fra Venstre og Konservative slået ind på en kollaborationspolitik.\nMed det erklærede formål at beskytte befolkningen og danske værdier samarbejdede man med tyskerne, som om Danmark ikke var i krig, men selv havde bedt om den tyske forsvarsbesættelse.\nDenne kollaborationspolitik løb ind i sin afgørende krise samtidig med at modstanden bredte sig i Danmark og tyskerne løb ind i de første militære nederlag ved Stalingrad og El Alamein. Sammenstødene mellem tyskere og danskere tog til i det daglige i foråret 1943 samtidig med, at strejkevåbenet, der havde været gemt af vejen de første krigsår, blev hentet frem igen. I juli 1943 blev et tysk mineskib, der netop var færdiggjort på Odense Skibsværft, saboteret. Da tyskerne indsatte bevæbnede vagter, nedlagde arbejderne arbejdet, og strejken bredte sig til andre virksomheder i byen. Tyskerne svarede igen med trusler om voldsomme repressalier, og situationen var lige ved at glide ud af kontrol.\nDet skete imidlertid kort tid efter. Tyskerne stillede nye krav til den danske regering for at komme sabotagen til livs. Bl.a. skulle alle straffe på over 8 år afsones i Tyskland. Det sagde regeringen nej til. Men få dage efter bragede det løs i Esbjerg. Tyskerne havde dekreteret udgangsforbud efter en sabotage. Udgangsforbuddet afstedkom demonstrationer, sammenstød og strejker, som eskalerede til generalstrejke – indtil tyskerne gav sig og hævede undtagelsestilstanden. De følgende uger sprang strejke- og sabotage-bølgen videre til Odense, Aalborg, Fredericia, Helsingør, Århus, Frederikshavn. Hele provinsen var i oprør. Kun København kom ikke med. Som en uimodståelig bølge af folkelig utilfredshed blev “folkestrejken” det nye våben, som viste, at regeringen ikke længere havde nogen befolkning at beskytte med sin kollaboration. Arbejderne ville ikke lytte til fagforeningsledere eller ledende socialdemokrater. For første gang nogensinde mistede den socialdemokratiske arbejderbevægelse sit lederskab af arbejderklassen. Arbejderne opførte sig fuldstændig ukontrollabelt – set med ledernes øjne. Og hvad værre var: kommunisterne spillede en afgørende rolle både i sabotagen og i organisering af strejkerne. For selvom strejkerne blev kaldt folkestrejker, så var forudsætningen for at også butikkerne lukkede, at arbejderne på fabrikker og kontorerne nedlagde arbejdet. Det kom også til voldsomme sammenstød mellem danskere og tyske soldater. I Odense blev en tysk officer slået ret voldsomt af ophidsede folk på gaden. Det gjorde Hitler rasende og den 24. august blev det tyske riges befuldmægtigede i Danmark kaldt til skideballe I Berlin. Best havde stået for en neddæmpet besættelsespolitik i Danmark. Han, som havde været på vej mod de øverste poster i det nazistiske hierarki, var blevet kørt ud på et sidespor med sin udstationering i Danmark. Nu brød hans fredelige politik oven i købet sammen. I førerhovedkvarteret var man ikke glade for udviklingen i Danmark. Man havde rigeligt at se til andre steder. De allierede havde i august erobret Sicilien, og Mussolini var styrtet. Titos guerillahære forøgede modstanden på Balkan.\nBest vendte hjem med besked på at stille den danske regering overfor et ultimatum. Det gjorde han den 28. august. Der skulle indføres mødeforbud, strejkeforbud, udgangsforbud og censur med tysk medvirken. Der skulle indføres særdomstole og dødsstraf for sabotage. Endelig skulle Odense betale 1 million kr. i bod, og der skulle gennemføres gidseltagning. Regeringen fik tid fra kl. 9 om morgenen til kl. 16, men hverken i Berlin eller hos Best var der nogen, der troede at danskerne ville sige ja. Tyskerne ville overtage landets ledelse.\nKl. 16 den 28. august afleverede regeringen sit nej til Best på Dagmarhus. Samtidig blev der givet ordre til, at hæren og flåden ikke skulle sætte sig til modværge, hvis tyskerne ville afvæbne det danske forsvar. Kl. 4 den 29. august om morgenen overfaldt den tyske hær de danske kaserner og afvæbnede hæren. Samtidig gav flådens ledelse ordre til at skibene på Holmen skulle sænke sig selv. De øvrige skulle søge til fremmed havn.\nBekendtgørelse den 29. august 1943 om den militære undtagelsestilstand\nLederne af det tyske militær i Danmark von Hanneken erklærede regeringen og kongen for afsat og indførte militær undtagelsestilstand. Interneringslejren Horserød blev besat af tyskerne. Her sad de danske internerede kommunister. De havde fået tilsagn fra regeringen om, at de ville blive lukket ud, hvis tyskerne overtog magten. Men ingen interesserede sig for dem, da ultimatummet kom. Kun det faktum, at lejren var delt i to på hver sin side af vejen til Helsingør, gjorde at tyskerne kun fik besat den ene halvdel.\nHalvdelen af de internerede slap derfor over hegnet. Men resten – 150 kommunister og spaniensfrivillige – blev taget af tyskerne og en måned senere sammen med de danske jøder sendt til Tyskland. Jøderne kom til KZ-lejren Theresienstadt, mens kommunisterne kom til Stutthof.\nBefolkningen havde i nogle uger etableret en helt ny magtsituation i Danmark. Folkemagten havde skubbet samarbejdspolitikkerne ud af scenen. Tyskerne fik dog ikke indført et nazistisk lydregimente som i Norge. Faktisk fungerede den gamle regering ét eller andet sted med departementscheferne mellem sig og tyskerne. Men et brud var det kommet til. Og vigtigst af alt: modstanden fik et nyt spark fremad og kunne samle kræfterne i september 1943 i Danmarks Frihedsråd. Det blev den nye de facto-regering, som havde befolkningens opbakning. Den kunne gennem proklamationer udstikke retningslinjer for kampen. Og at den havde opbakningen viste sig ved flere lejligheder, bl.a. da det i sommeren 1944 kom til folkestrejker i København. Den socialdemokratisk-radikale kollaborationsregering, som led nederlag den 29. august, var gået så vidt i sit samarbejde med tyskerne, at man havde underskrevet anti-komintern-pagten sammen med Tysklands andre allierede. Uden bruddet den 29. august kunne Danmark meget vel være endt som én af krigens besejrede i 1945. Den folkelige modstand og modstandsbevægelsen, var de aktive i at trække Danmark over på de allieredes side. Den 29. august markerer derfor et virkeligt skel i dansk historie.\nEfter Folkestrejkerne i 1943, og ikke mindst de tyske militære nederlag, begynder stemningen i Danmark at vende til fordel modstandsbevægelsen.\nMODSTANDSBEVÆGELSEN I KØBENHAVN\nModstandsbevægelsen i København og resten af landet var en meget sammensat størrelse. Den var selvfølgelig gjort ulovlig af de danske myndigheder, der efter besættelsen den 9. april 1940 mere eller mindre nødtvungent samarbejdede med den nazistiske besættelsesmagt. Modstandsfolkene blev fra starten jagtet af både dansk og tysk politi. Mange modstandsfolk blev i løbet af besættelsen tvunget under jorden og måtte leve illegalt med skiftende bopæl og falske papirer. De forskellige modstandsgrupper lå på en politisk skala der rakte fra borgerligt-nationale grupper til rent kommunistiske. Grupperne arbejdede efterhånden ofte sammen med faldskærmsfolkene, det vil sige danskere der var uddannet af det britiske SOE, Special Operations Executive. Det var en hemmelig organisation der ved at støtte lokale modstandsgrupper – med premierminister Churchills ord – skulle sætte ild i Europa bag de tyske linier.\nModstandsgrupperne kunne under de givne omstændigheder – og med deres forskellige baggrund – ikke uden videre finde sammen og samarbejde. Det skete for de flestes vedkommende forsigtigt og hen ad vejen. En milepæl var oprettelsen af Danmarks Frihedsråd i september 1943. Herefter samvirkede en række betydelige modstandsorganisationer: Frit Danmark, Danmarks Kommunistiske Parti, Dansk Samling, Ringen og De Frie Danske. Og der skabtes kontakt til de Vestallieredes hovedkvarter, SHAEF.\nAlle modstandsorganisationer bestod af hemmelige grupper, der skulle kende mindst muligt til hinanden. Brug af dæknavne var obligatorisk. Modstandsarbejdet antog mange former, lige fra krudt og kugler og illegale transportruter til Sverige, modtagegrupper og til udgivelse af illegale blade og pengeindsamling. Der var gerne en vis arbejdsdeling mellem grupperne. De var almindeligvis ikke lokalt organiserede, men var sammensat af medlemmer fra hele byen, ligesom de opererede i hele Storkøbenhavn.\nDer var et par undtagelser herfra. Den ene er undergrundshæren (”ventegrupperne”), den anden er det kommunistiske parti, der begge var lokalt organiserede.\nModstandsorganisationerne brugte fra 1943 mange kræfter på at opbygge en hemmelig hær (Hjemmehæren, Ventegrupperne), der først skulle træde i funktion ved et tysk sammenbrud eller i forbindelse med en allieret invasion, hvor den så skulle falde de tyske tropper i ryggen. Danske officerer der blev løsladt fra tysk internering i oktober 1943 blev holdt uden for denne struktur.\nMedlemmer af P. 6. på Orlogsværftet i befrielsesdagene, med Henry Andersen i midten\nDen illegale hærledelse (Den lille Generalstab) opbyggede sine egne officersgrupper (O-grupperne). Marinens folk derimod gik ind i Undergrundshæren, i København i Havneafsnittet. Fra april 1944 var undergrundshæren underlagt de vestallieredes overkommando (SHAEF) i tilfælde af invasion. Ellers var den fra juni 1944 underlagt Frihedsrådets K-udvalg (Kommandoudvalg).\nDe forskelligartede militære grupper, som undergrundshæren bestod af, havde vidt forskellig baggrund og formål. For at nævne et par yderpunkter var der i den ene ende Beskyttelseskorpset med sine seksmandsgrupper. Baglandet var Konservativ Ungdom, tidligere Finlandsfrivillige og nationale officerer. Formålet var oprindeligt at beskytte det parlamentariske demokrati mod et evt. kommunistisk kup i befrielsessituationen. På den anden side havde vi kommunisterne. De begyndte allerede i august 1942 opbygningen af militære grupper, ved siden af – og adskilt fra – sabotageorganisationen BOPA. Formålet med disse værkstedsgrupper var at beskytte udvalgte virksomheder mod tyske overgreb i tilfælde af allieret invasion. I 1943 omfattede grupperne 700 mand. Mange af de kommunistiske militærgrupper i København samledes i P. 6. Bataljonen, der var under ledelse af Henry Andersen (”Carlo”). I befrielsesdagene fik den hovedkvarter i Hotel Phønix, der senere blev til Land og Folks Hus.\nDe forskellige militærgrupper blev med besvær efterhånden samlet og organiseret i seks regioner, senere syv. Selv om grupperne som nævnt først skulle træde i aktion ved en allieret invasion eller ved et tysk sammenbrud deltog nogle af dem i mindre aktioner. De skaffede våben ved tyverier eller afvæbninger, de gennemførte den såkaldt ”Biografsabotage” og i de sidste krigsmåneder uddelte illegale tyske modstandsfolk deres blad ”Die Wahrheit” til tyske soldater.\nDen første Københavnsledelse (Regionsledelsen) fotograferet lige efter befrielsen. Mogens Westergaard, Frit Danmark (tv), Jørgen Nørup (”Andersen”), kommunisterne, og Egil Barfod, Dansk Samling (th)\nDe blev dækket af væbnede enheder fra to P. 6.-undergrupper, én fra Nørrebro og én fra Vesterbro.\nUde i landet var de forskelligartede grupper underlagt regionsledelsen med dens amts- og byledelser. Den storkøbenhavnske region (Region VI) blev ledet af en Københavnsledelse og var opdelt i syv distrikter, også kaldet afsnit.\nHvert af disse blev ledet af et afsnitsråd med en afsnits- eller distriktsleder i spidsen. Rådet stod for den militære opbygning, uddannelse og evt. indsats i sit afsnit. Personellet i hvert af disse var opdelt i grupper, delinger, kompagnier og bataljoner. Afsnitsledelserne bestod af repræsentanter for de store modstandsorganisationer, fra forsommeren 1944 også af officerer, ”frigivet” af Den lille Generalstab. Efter politiets opløsning i september 1944, kom der også repræsentanter for de ca. 2.100 politifolk, der – i modsætning til hærens folk – som helhed var indtrådt i undergrundshæren.\nArrestanter føres bort af modstandsfolk på Vesterbrogade\nUndergrundshæren i hele Københavnsregionen voksede fra ca. 2.000 mand ved årsskiftet 1943-44 til 15-20.000 mand ved befrielsen. Den kom som følge af begivenhedernes udvikling aldrig samlet i kamp. Hovedparten af besættelsesmagten overgav sig fredeligt. Kun få fanatiske nazister ydede væbnet modstand, men blev stort set nedkæmpet af enkelte modstandsgrupper og enheder fra Den danske Brigade efter hårde, lokale kampe i løbet af den 5. og 6. maj.\nDe militære grupper, der dukkede op i løbet af befrielsesnatten, overtog bevogtningen af vigtige virksomheder og institutioner og gennemførte omfattende arrestationer af tyskernes danske støtter (omkring 40.000 i hele landet).\nDen anden undtagelse var det forbudte og illegale kommunistiske parti. Medlemmerne var umiddelbart underlagt en Københavnsledelse og byen var opdelt i tre store distrikter, som igen var opdelt i mindre lokale afdelinger og -grupper, samt bedriftsceller på de store arbejdspladser. F.eks. stod kommunisterne stærkt på DSB’s Centralværksteder på jernbaneterrænet syd for Ingerslevsgade.\nDistriktsleder for Vesterbro, SV, Valby mm var maskinarbejder Otto Sand (”Oskar”), der aldrig blev taget af tyskerne. Han mente selv, at det var på grund af den oplæring i illegalt arbejde som tyske emigranter havde givet ham. Som flygtninge fra Hitlers Tyskland havde de i 30´erne arbejdet illegalt mod diktaturet og ved den tyske besættelse den 9. april 1940 måtte de gå under jorden herhjemme. I den periode var Otto Sand en af deres kontaktmænd i det danske kommunistparti, der støttede dem. Godt et år senere (21.6.1941) blev 295 danske kommunister blev fængslet. En del blev efterhånden løsladte, men mange blev interneret i Horserødlejren i Nordsjælland, ligesom der løbende blev indfanget nye, i flere arrestationsbølger. Da tyskerne overtog lejren den 29. august 1943 var der 243 internerede i lejren, og andre i forskellige fængsler. De kommunister der undveg interneringen i 1941 gik under jorden og organiserede det illegale kommunistiske parti, som partiet i øvrigt havde taget skridt til at forberede før indgrebet. Partiets øverste illegale ledelse bestod af fire personer: Næstformand Alfred Jensen, partisekretær Thorkild Holst, forretningsfører Børge Houmann og partiformanden Aksel Larsen (til hans arrestation i nov. 1942). Ledelsen udstak den politiske linie og styrede alle kommunistiske modstandsinitiativer: Klassekampen på arbejdspladserne, deltagelse i Folkestrejkerne, udgivelse af illegale blade og bøger, skoling af medlemmer, indsamling af penge, organisering af illegal overnatning og bespisning, samt den overordnede ledelse af – og rekruttering til – BOPA og de kommunistiske militærgrupper.\nSom følge af hele det ovenstående afsnit er det derfor meningsløst at tale om modstandsbevægelsen på Vesterbro. Vi kan evt. tale om den lokale, kommunistiske organisering og om undergrundshærens opbygning her. Ellers må vi tale om grupper med medlemmer fra hele byen, der en overgang holdt til på Vesterbro (f.eks. den første Holger Danske sabotørorganisation), eller grupper med medlemmer fra hele byen der også opererede på Vesterbro (som f.eks. sabotageorganisationen BOPA). I den forbindelse kan vi også nævne radiofirmaet Gyberg og Jensen der lå på Vesterbrogade nr. 30. Begge ejere, Werner Gyberg og Robert Jensen (”Tom”), var tidligt i forbindelse med SOE. Gyberg\narbejdede især med de livsvigtige illegale radioforbindelser til England. Derfor måtte han flygte til Sverige i 1943. Her gik han ind i arbejdet omkring de illegale ruter over Kattegat til og fra Danmark. Robert Jensen blev i Danmark, hvorfra han organiserede illegale transporter over Øresund i samarbejde med ”Dansk-Svensk Flygtningetjeneste” i Malmø. Han blev dræbt i ildkamp med Gestapo, da de den 24. juli 1944 stormede det illegale ”postkontor” på Forchhammersvej på Frederiksberg.\nDesværre er den del af modstandsbevægelsen der var lokalt organiseret på Vesterbro\n(kommunisterne og militærorganisationen) os bekendt ikke undersøgt nærmere og derfor ikke beskrevet i litteraturen. Vi kan her kun gengive et par glimt af den næsten forsvundne fortid.\nJohan Sørensen, havde mistet et par brødre i Den spanske Borgerkrig, og var selv illegal det meste af besættelsestiden. Selv om han aldrig blev taget, var han mærket af indtrykkene og begivenhederne han deltog i. Han døde engang i begyndelsen af 1970´erne.\nOm militærorganisationen ved vi at Vesterbro tilhørte Afsnit 5, Frederiksberg, Valby og Vesterbro. Ved befrielsen omfattede Afsnit 5 godt 2.000 mand. Vi kender et par af kompagnilederne, der begge dengang boede i Saxogade. Det er Helmer Jørgensen (”Villy”), Saxogade 101, 2 tv., og Johan Sørensen (”Oscar”), Saxogade 49 a. Johan Sørensen var en af stifterne af KOPA og han arbejdede videre i efterfølger-organisationen BOPA. På et tidspunkt må han være blevet overflyttet til militærgrupperne, hvor han så optræder som kompagnileder.\nOm de lokale kommunister ved vi lidt mere. De stod stærkt i bydelen da Vesterbro dengang var et tætbefolket arbejderkvarter med mange små-virksomheder i de nu nedrevne bag- og sidehuse. ”Når disse erindringer skal skrives, så skal der også nævnes det store og offervillige arbejde, som blev mødt en 30 – 40 eller – – flere – illegale kammerater hver eneste dag de kom til spisning i middagskøkkenet ”Alex” på Vesterbrogade – hos Lilly og Poul Larsen (Hovmestersmørrebrød). De stillede spisehus, de stillede lejlighed til rådighed [i Westend], og de havde våben, de husede jeg ved ikke hvor mange cykeldæk og –slanger, som måtte skaffes af vejen da politiet blev taget og et illegalt politilager var i farezonen. Det nød vi illegale godt af. Her var det Svend Svendsen og Eivind Lykkestrand der var med, d.v.s. det var Ampa [Amager Partisaner]”. Tage Revsgård Andersen, Et studie i rødt – hvidt og blåt, 1972.\nUnder besættelsen var Åboe Nielsen vicevært i ejendommen Vesterbrogade 66. Han havde af sin partisekretær Thorkild Holst fået ordre til at holde sig uden for modstandsaktiviteter og omgang med kommunister. Den illegale firemands ledelse benyttede nemlig jævnligt hans lejlighed til deres diskrete møder.\nAndre hjem på Vesterbro blev ligeledes brugt af illegale ledelser og underledelser. Som f. eks. hos Martin Andersen Nexøs fraskilte kone, Margrethe (Grethe) Andersen Nexø, der boede i Absalonsgade. Hos hende blev der også arbejdet med illegale tryksager. En af medhjælperne var deres fælles søn Oluf Andersen Nexø.\nArkitekt Ole Buhl boede i Vestersøhus, Vestersøgade 74, og hans lejlighed blev også benyttet. Det var her at partiledelsen samledes den fjerde maj 1945 om aftenen og mødtes næste formiddag med den hjemvendte partiformand Aksel Larsen.\nEfter overgivelsen begyndte de tyske tropper hjemmarchen. Her er en gruppe på vej over Søerne med Vestersøhus i baggrunden.\nI Alsgade 12, 3 tv boede ægteparret Charles Frederik og Harriet Larsen i en hjørnelejlighed med udsigt til de tyske polititropper på Alsgade skole. Charles Larsen var cigarmager, amatørsanger og medlem af det kommunistiske parti. I lejligheden holdt nogle af ledelserne for DKP-Vesterbros afdelinger samt den illegale Københavnsledelse møder. Men Charles Larsen blev arresteret på tysk foranledning den 23.5.1942. Han blev uforskyldt rodet ind i en gammel mordsag fra 1936. En estisk kommunist var da blevet myrdet i Kongelunden af andre estiske kommunister, mistænkt for at være hemmelig agent for Gestapo. En lille gruppe estere levede dengang illegalt i København og beskæftigede sig med planer om og forberedelser til omstyrtelse af deres hjemlige regering. Tysk politi var som følge af indmarchen i Estland i 1941 kommet på sporet af det hemmeligholdte mord. Og Charles Larsen og hans familie havde dengang illegalt huset mordofret. Derfor blev han nu langt senere anklaget for medvirken til mordet i 1936. Charles Larsen blev frikendt, men han blev ikke løsladt. Han blev i stedet interneret sammen med de andre kommunister i Horserød. Og han var blandt de 150 kommunister som tyskerne sendte til koncentrationslejren Stutthof i Polen, efter at de havde overtaget lejren i august 1943. Da Den røde Hær nærmede sig lejren i marts 1945 blev KZfangerne tvunget ud på den såkaldte dødsmarch. Undervejs døde Charles Larsen den 10. marts 1945.\nMens han endnu sad indespærret havde hans kone, Harriet Larsen, været med til at stifte ”De røde Enker”. Konerne til de internerede kommunister i Horserød blev oprindelig kaldt De Røde Enker. Senere da 150 internerede derfra blev deporteret ti KZ-lejren Stutthof, dannede de en Stutthoffkomité, der fik samme navn. Komitéen udførte et kæmpearbejde med at få hjælp igennem til fangerne uden for Danmark. Per Ulrich, selv tidligere KZ-fange, skriver i en lille pjece om De Røde Enker: ”Resultatet blev en effektiv organisering af Røde Kors pakkerne, som kom alle senere Tysklandsfanger til gode og reddede i hundredvis af landsmænds liv”. Harriet Larsen var en af de syv kvinder i komitéen og hendes lejlighed i Alsgade blev benyttet til møder og overnatning af ”enker” fra provinsen. Som Per Ulrich (s.21) skriver ”Hos Harriet var vi 11 kvinder samlet til åbningen og fordelingen af den indkomne tobak . . .”,\nVi kender altså ikke meget til den lokale organisering på Vesterbro, men til gengæld er en række begivenheder på Vesterbro under besættelsen velbeskrevet. I det følgende omtaler vi nogle af dem.\nFOLKESTREJKEN i SOMMEREN 1944\nI dagene op til 29. august 1943 oplevede Danmark ude i provinsen de første folkelige opstande og folkestrejker mod den nazi-tyske besættelsesmagt. Det var samtidigt et opgør med de gamle partiers kollaborationspolitik (af de selv samme omskrevet til ”samarbejdspolitik”). Samlingsregeringen blev tvunget til at gå af og tyskerne overtog magten i landet. Efter denne begivenhed strammede tyskerne grebet om danskerne og både modstandsbevægelsen og den folkelige modstand voksede.\nSamtidigt gjorde de stadige militære tilbageslag på alle fronter tyskerne nervøse og opmuntrede de underkuede danskere. For at samordne modstandskampen blev Danmarks Frihedsråd dannet den 16. september 1943. Rådet fik fremover en stadig større folkelig opbakning og blev efterhånden en slags illegal regering. Samtidig hermed havde de gamle partiers afgåede ledere via departementschef-styret stadig stor indflydelse og forhandlede med besættelsesmagten.\nHitler beordrede 30. december at den voksende modstand i Danmark skulle bekæmpes med Schalburgtage (mod-sabotage) og Clearingmord, mord på tilfældigt udvalgte som svar på stikkerlikvideringer. I en periode efter Folkestrejkerne i 1944 frem til januar 1945 stoppede tyskerne henrettelserne og erstattede dem med nedskydninger og Clearingmord.\nI løbet af foråret 1944 spidsede situationen til, og fra juni kogte modsætningerne for alvor over. Den sjette juni gik de vestallierede i land i Normandiet og åbnede Den anden Front. Den Røde Hær havde samtidig begyndt en række storoffensiver på østfronten, der var ved at smide de tyske invasionsstyrker ud af Sovjetunionen.\nHer hjemme gennemførte det kommunistisk ledede BOPA to store og vellykkede sabotageaktioner, der havde karakter af partisanangreb. Den første mod Globus i Glostrup den 6. juni. Fabrikken, der fremstillede flydele til tyskerne, var en af deres vigtigste rustningsvirksomheder i Danmark. Den anden aktion fandt sted den 22. juni mod A.P.Møllers Riffelsyndikat i Frihavnen, der ligeledes var af stor vigtighed for tyskerne.\nRutsjebanen i tivoli efter den tyske terror.\nSabotørerne nåede også at forsyne sig med våben og store mængder ammunition. Til tyskernes raseri og danskernes jubel. Dagen efter fuldbyrdede tyskerne dødsdomme over otte sabotører, og dagen efter igen iværksatte de omfattende schalburgtager mod bl.a. Tivoli.\nDe voksende folkelige protester og sabotagerne søgte tyskerne at imødegå ved at indføre spærretid fra kl. 20 til 5 næste morgen, altså gældende fra mandag den 26. juni. Det blev også forbudt at samles mere end fem personer på gaden. Københavnerne nægtede at overholde spærretiden og forsamlingsforbudet. De første barrikader rejstes og de første bål tændtes. Tyskerne søgte at gennemtvinge spærretiden og bekæmpe modstanden ved massive skyderier i gaderne. Det kostede\nmange sårede og dræbte den mandag. Samme mandag havde arbejderne på B&Ws skibsværft på Refshaleøen nedlagt arbejdet i protest ved middagstid. Påskuddet var, at de ville dyrke deres kolonihaver om eftermiddagen, da de nu var blevet forhindret i at gøre det om aftenen. Andre arbejdspladser tilsluttede sig gå-tidlig-hjem-aktionen, der fortsatte de næste dage. Flere og flere steder gik arbejderne hjem kl. 12 middag..\nDet var en meget varm sommer og befolkningen ville ikke spærres inde i deres lejligheder. De gik på gaden uanset spærretid. Tyske patruljer forsøgte til stadighed at tvinge københavnerne indendørs. Men de svarede igen med nye barrikader og bål. Tyskerne og deres danske håndlangere åbnede igen ild i gaderne, især på Nørrebro og Vesterbro. Ind i mellem skuddene, tyskernes råben og ambulancernes tuden var der nogle minutters stilhed. Danskerne var rolige, målrettede og tavse,\nhvad der var med til at ophidse tyskerne.. Tyskernes danske håndlangere var organiseret i forskellige væbnede korps. De værste under Folkestrejken var Schalburgkorpset, nogle enheder fra kaptajn Sommers korps og danskere i det tyske SIPO´s sold, det tyske sikkerhedspoliti. De følgende dage udbredtes strejkerne og protesterne, og tyskerne forsøgte torsdag den 29. juni at dæmpe protestbølgen med en lempelse af spærretiden til kl. 23. Men samme dag meddelte de også\nat otte nye dødsdomme over Hvidstensgruppen var fuldbyrdet. Den tyske indrømmelse kom åbenbart for sent og henrettelserne skræmte ikke, men fik tvært imod\nvreden til at vokse i Københavns befolkning. Strejkerne, bål og barrikader bredte sig endnu mere og nu blev sporvognstrafikken også standset.\nFredag morgen den 30. juni gik sporvejsfunktionærerne i strejke og blev fulgt af S-togs personalet og telefondamerne. I løbet af dagen lukkede stort set alle resterende arbejdspladser i byen og den omfattende Folkestrejke var en kendsgerning. Ordet Folkestrejke var nyt. Det var opfundet af Børge Houmann, da han skrev til de illegale blade om strejkerne i Esbjerg i august 1943. Tyskerne prøvede forgæves at provokere den organiserede modstandsbevægelse til åben kamp. Men den bevarede disciplinen og de tyske tab stammede fra spontane angreb med f.eks. brosten på forbipasserende patruljer eller opgør med lokale tyskerhåndlangere.\nDe gamle partiers ledere var imod denne udvikling, mens Frihedsrådet opfordrede til at fortsætte strejken. Tyskerne begyndte fredag aften at lukke for vand, gas og el. Dagen efter, den 1. juli kl. 12 trådte deres militære undtagelsestilstand på Sjælland i kraft. Det betød indførelse af militære standretter der kunne afsige krigsretsdomme med øjeblikkelig følge. Tyskerne fulgte op med at trække tropper til København og afskar byen fra sit opland. Rundt om i København, især på Amager og på Broerne oprettede de maskingeværreder og kanonstillinger mens deres patruljer ude i gaderne skød vildt omkring sig. Beboere blev med våbenmagt tvunget til at slukke bål og rydde barrikader.\nMen københavnerne blev ikke kuet. Lige så snart patruljerne var væk var der igen store opløb. Slukkede bål og ryddede barrikader blev erstattet af nye bål og barrikader, hvor det var muligt. Danske nazisters kontorer, forretninger og lejligheder blev stormet og raseret. De børn der ikke var på sommerferie var længe blevet gemt væk i gårdene. Nu blev de også tilflugtssted for de voksne, der byggede ildsteder til madlavning. Butikkerne havde lukket til gaden, men mange åbnede udsalg til gårdene via bagdørene. Vand var blevet tappet i alskens beholdere og kunne suppleres med vand fra Søerne.\nDNSAPs ødelagte lokalkontor på Vesterbrogade 79, 1. Kontoret fungerede også som lokalt hvervekontor af frivillige til krigsforbryderorganisationen Waffen-SS.\nFrihedsrådet opfordrede for anden gang til at fortsætte strejken. Det fulgte selvfølgelig begivenhederne tæt. Frit Danmarks repræsentant i Rådet, den stærkt eftersøgte Mogens Fog, gemte sig således i Skovlunde. Prof. Mogens Fog var en af modstandsbevægelsens ledere og medlem af Frihedsrådet, der som nævnt havde stor indflydelse på Folkestrejkens forløb. Under selve strejken opholdt Mogens Fog sig illegalt i Skovlunde, når han ikke var til møde i Rådet. Nogle af hans gamle venner – bl.a. Flemming Bergsøe, Ove Brusendorff, Frederik Schyberg og Kjeld Abell – cyklede rundt i København og fungerede som hans øjne og ører. Mogens Fog selv var flere gange i København til møde med de øvrige medlemmer af Frihedsrådet. Flemming Bergsøe har i bogen Det underlige år, Thanning & Appel 1945, givet følgende beretning fra Vesterbro:\n”. . . På hjørnet af Frederiksberg Allé, Vesterbrogade og Oehlenschlægersgade møder der os et pragtfuldt syn. Trækvogne og skraldekasser er væltet ud over gaden, ved Osborne er Vesterbrogade spærret af en række cykelstativer, og tværs over gaden er der tændt et kæmpebål, hvis flammer slår op imellem de mørke huse. Det nazistiske kontor overfor Osborne brænder, og alle dets propagandaskrifter flagrer brændende hen ad gaden. Valdemarsgade er spærret af en væltet kulvogn, og langt nede på Vesterbrogade ser vi et andet stort bål, som spærrer gaden ved Vester Fælledvej . . . ” (side 70). (Café og restauration Osborne lå i et nu nedrevet hus på hjørnet, hvor Vesterbrogade og Frederiksberg Allé løber sammen).\nImens forhandlede de gamle politikere indirekte med den tyske Rigsbefuldmægtigede dr. Best og tyskerne dæmpede deres fremfærd lidt. Dagen efter, søndag den 2. juli, udsendte Københavns bystyre og arbejdsmarkedets organisationer så et opråb med opfordring til at genoptage arbejdet. Og tyskerne ophævede spærringen omkring byen og lod de offentlige værker gå i gang igen. Frihedsrådet opfordrede igen til at fortsætte strejken indtil hovedkravene blev opfyldte. De var, at spærretiden blev ophævet og at Schalburgkorpset blev flyttet væk fra København. Korpset havde hovedkvarter i den beslaglagte Frimurerloge på Blegdamsvej.\nGeneralstrejken fortsatte så mandag den 3. juli og nu bøjede dr. Best sig. Der var tegn på at generalstrejken ville sprede sig til resten af landet. Mange steder på Sjælland var der sympatistrejker, ligeledes spredt i Jylland og andre steder. Nazistiske toppolitikere i Tyskland var nervøse for at den livsvigtige landbrugseksport fra Danmark skulle stoppe.\nEt par politikere og et par ledende fagforenings- og arbejdsgiverrepræsentanter opfordrede om aftenen i radioen til at genoptage arbejdet. Frihedsrådet proklamerede om aftenen at sejren var vundet og gik med til at afblæse strejken senest onsdag. Mange gik i arbejde tirsdag og onsdag den 5. juli var arbejdet genoptaget i fuldt omfang. Tyskerne ophævede undtagelsesbestemmelserne og nogle dage senere blev Schalburgkorpset flyttet til Ringsted.\nMen sejren kostede blod. Mere end hundrede var blevet dræbt af tyskerne og deres danske håndlangere mens mere end 650 var blevet såret.\nSejren uddybede også splittelsen mellem de gamle politikere og Frihedsrådet. Frihedsrådets autoritet var steget kraftigt. Rådet havde formået at samle de spredte modstandsgrupper i et stort, hemmeligt netværk. Samtidig sluttede det store flertal af befolkningen efter Folkestrejken op bag Rådets paroler. Politikerne var derfor tvunget til at opgive deres modvilje mod Frihedsrådet og der opstod kontakt mellem de to parter.\nUSA og Storbritannien havde de facto anerkendt Danmark under Frihedsrådets ledelse som en allieret nation. BBC´s danske udsendelser fra London var en vigtig og ulovlig nyhedskilde og radioen viderebragte Frihedsrådets erklæringer. Efterhånden blev den danske modstandsbevægelse – sabotagegrupper, bladgrupper, ventegrupperne mm – underlagt den vestallierede overkommando. Med Sovjetunionen var der selvfølgelig problemer. Moskva havde ikke glemt at det officielle Danmark afbrød de diplomatiske forbindelser da tyskerne overfaldt Sovjetunionen i 1941. Ej heller at Danmark senere på året tilsluttede sig Anti-Komintern-pagten sammen med alle det nazistiske Tysklands skumle allierede. Efterhånden blev det klart at Sovjetunionen kun anerkendte ”Det kæmpende Danmark” som allieret og Frihedsrådets repræsentant i Moskva, Thomas Døssing, fik gesandt-status.\nEfter den store Folkestrejke i juni-juli måned var et flertal af befolkningen blevet militante og gennemførte flere mindre folkestrejker, således efter at tyskerne i august havde skudt 11 modstandsfolk på Roskildevej ”under flugtforsøg” (Det var under ”henrettelsesstoppet”). Og igen da tyskerne lavede deres aktion mod det danske politi den 19. september 1944. Ligeledes bakkede befolkningen op de gange hvor Frihedsrådet dekreterede to-minutters-stilhed demonstrationer.\nDet samme flertal bakkede også op om sabotagerne, og da befrielsen kom, var de danske nazister totalt isolerede og hele befolkningen fejrede befrielsen, de allierede og modstandsfolkene.\nBlomster og kranse på mordstederne for de\ntyske ofre under Folkestrejken i Istedgade.\nMange var af den opfattelse dengang – og senere herskede den opfattelse også blandt nogle historikere – at de store folkelige strejker og bevægelser var spontane. Men flere historikere\n(bl.a. Hans Kirchhoff og Åge Trommer) har påvist at det var et langt og sejt arbejde fra modstandsbevægelsens side – og ikke mindst fra det illegale kommunistparti og dets forbindelser på arbejdspladserne, der fik stenene til at rulle.\nFolkestrejken demonstrerede et sammenhold og en solidaritet, der ikke rigtig var set før og for den sags skyld siden.\nUnder Folkestrejken blev mange Vesterbro´ere skudt af tyskerne og deres håndlangere. De blev straks mindet med blomster, her på Istedgade ved Saxogade. Tyskerne beordrede det danske politi til at fjerne blomsterne . . .\nDen folkelige modstand og sabotagen sikrede at Danmark af de allierede stormagter blev anerkendt som en allieret nation, og ikke blev behandlet som en slagen Hitler-allieret.\nDen 12 September opfordrede Frihedsrådet til afholdelse af 2 minutters stilhed. Som en del af denne højtideligholdelse, blev der lagt blomster på gaden. Tyskerne forlangte blomsterne fjernet, ved politiets hjælp. 4 mennesker blev skudt og såret.\nAndre begivenheder der er velbeskrevne er:\nSABOTAGEN PÅ VESTERBRO\nVed sabotage forstås en bevidst ødelæggelse af fjendens krigsindsats eller krigsproduktion. Målene er især transportmidler, energiforsyning, og fabrikker og værksteder. Før og under besættelsen var der mange virksomheder på Vesterbro hvoraf nogle i perioden 1940-45 arbejdede for besættelsesmagten. Endvidere strækker det store jernbaneterræn sig vestover fra Københavns Hovedbanegård. Her lå dengang både Godsbanegården og DSBs Centralværksteder, som var oplagte mål for sabotagen.\nSelve sabotagen kunne udføres som ildspåsættelse, ved mekanisk ødelæggelse eller ved hjælp af sprængstoffer. Sabotagen i Danmark begyndte så småt i 1942 og udviklede sig i løbet af besættelsen. I en bog fra 1945 gives følgende oversigt:\n”I hovedstaden gennemførtes i 1942 31 sabotager, i 1943 354, i 1944 264 og i 1945 128. Af disse aktioner var 338 rettet mod fabriksmål, 43 mod havneanlæg, værfter, skibe og kraner, 99 mod tyske militære anlæg og depoter, 24 mod elektriske anlæg, 87 mod biler og garager, 44 mod olie- og benzinoplag, 39 mod restauranter, 36 mod vaskerier, uniformsskrædderier etc. Og 74 mod naziforretninger”. (Børge Brandt og Kaj Christiansen, Sabotage)\nDet er muligt at historieforskningen siden har rettet lidt på tallene, men hovedlinierne skal nok passe.\nI Københavnsområdet opererede to store illegale sabotageorganisationer, Holger Danske og BOPA. De fleste sabotager på Vesterbro blev udført af BOPA, der blev dannet i februar 1942 af den illegale kommunistiske ledelse. De fleste af de oprindeligt femten medlemmer var folk der havde erfaring i væbnet kamp mod fascister, da de havde været frivillige i Den Spanske Borgerkrig (1936-39).. Organisationen var hele tiden under kommunistisk ledelse, men omfattede efterhånden et flertal af ikke-kommunister. Organisationen skiftede i 1943 navn fra KOPA (Kommunistiske Partisaner) til – med et stænk af ironi – BOPA (Borgerlige Partisaner).\nHolger Danske var under borgerlig-national ledelse. Det første Holger Danske blev stiftet i Stjerne Radios baglokaler i Istedgade. Den oprindelige kreds omkring ejeren Carl Munck startede i slutningen af 1942 med at duplikere illegale blade i baglokalet (”De frie Danske”). Kredsen omfattede bl.a. Holger Danskes første leder Josef Søndergaard (”Tom”), der havde militære erfaringer som frivillig i den finske vinterkrig mod Sovjetunionen (1939-40), og hans efterfølger Jens Lillelund (”Finsen”). I løbet af foråret 1943 udviklede Holger Danske sig til en sabotageorganisation med ”Tom” som leder. Kommunister fra KOPA/BOPA var Holger Danskes første instruktører, og de to organisationer arbejdede sammen resten af krigen..\nStjerne Radio i Istedgade. Bygningen lå, da den eksisterede, ved siden af Skomagerhuset\nEt øjenvidne erindrer:\n” . . . i vinteren 1944-45 skete det noget. Indehaveren af radioforretningen Stjerne Radio skråt over for os havde fået den idé hver eftermiddag at afspille to militærmarcher på en grammofon, og gennem et par højtalere blev de sendt direkte ud over Istedgade og kunne høres langt bort. Først en engelsk ”It’s a Long Way to Tipperary” og så fulgt den amerikanske flådemarch ”Anchors Away”. Det gik godt et par uger, og mange frydede sig over denne åbenlyse provokation over for den tyske\nbesættelsesmagt. Men en nat blev radioforretningen sprængt i luften af medlemmer af Schalburgkorpset . . . ” Finn Zinklar i Fabrik og Bolig, nr. 1 2003.\nFor fuldstændighedens skyld. Stjerne Radio var for længst stoppet med at være hovedkvarter for Holger Danske. Tilholdsstederne var nu andetsteds og organisationen selv i sin anden reorganiseringsperiode efter to oprulninger.\nBåde BOPA og især Holger Danske blev altså hårdt ramt af det tyske sikkerhedspolitis optrævlinger. Til formålet hvervede besættelsesmagten blandt danskere en hær af stikkere og medlemmer i forskellige væbnede nazistiske korps (Schalburgkorpset, Sommerkorpset, ET (Efterretningstjenesten) og HIPO m.fl.). Disse tyskerhåndlangere udgjorde en dødelig trussel mod modstandsbevægelsen, der svarede igen med stikkerlikvideringer. Det var især Holger Danske-folk, der blev sat til dette.\nEn af de farligste stikkere, fru Hedvig Delbo, blev for øvrigt likvideret i sin lejlighed i Sankelmarksgade nr. 30 af folk fra Holger Danske. Under opklaringsarbejdet fandt politiet i lejligheden hendes judaspenge: 35.000 kr. i kontanter – en stor sum dengang.\nSabotageaktioner på Vesterbro\nI det følgende nævner vi nogle af sabotage-aktionerne på Vesterbro.\n2.12.1942 A. S. Julius Tafdrups Konfektionsfabrik, Vesterbrogade 9 B.\nSe Leif Larsen, side 152.\n6. 5.1943 Skiltefabrikken 5001 Skilte, Vesterbrogade 137, 1. sal.\nSe Leif Larsen, side 152. Kjeldbæk, side 28-29.\nMaskinfabrikken Max J. Madsen\n31. 7. 1943 Maskinfabrikken Max J. Madsen, Ny Carlsbergvej 76-80.\nKjeldbæk, side 149.\n12. 8. 1943 Dreschlers Papirvarelager og en transformatorstation, Vesterbrogade 93-95a.\nSe Kjeldbæk, og Per Mortensen, side 39-30.\nRapport til BOPAs ledelse om sprængningen af Undi\n15.10.1943 Maskinfabrikken Undi, Skelbækgade 22 b.\nBillede i Leif Larsens BOPA, efter side 96.\n3. 1. 1944 Lau Laursens Sadelmagerværksted, Bevtoftegade 8\nSe Kjeldbæk, og Teglers, s. 76 ff.\nSprængningen af C.F.Riedel & Lindegaard\n3. 2. 1945 C. F. Riedel & Lindegaard, Kingosgade 11.\nBillede fra Aage Staffe, side 215.\n12. 2. 1945 Houlbergs Fabrikker, Kødbyen ved Skelbækgade.\n26. 3. 1945 Allways, Boyesgade, på grænsen til Frederiksberg kommune.\nSe BOPA Sabotage s. 422, Per Mortensen side 179-184, Aage Staffe side 239 ff.\nSprængningen af Allways. Sabotagen blev meget kendt da BOPAs illegale studie lavede en lydoptagelse af forløbet fra en nærliggende lejlighed. Lakpladen blev smuglet ud af landet og afspillet i BBC og fra andre allierede radiostationer\n27. 3. 1945 Maskinhuset og hejsemekanismen på Langebro. Det forhindrede tyskerne i at sejle med 16 store danske skibe, der lå i Sydhavnen.\nDen gamle Langebro lige efter sprængningen\nBroen var stærkt bevogtet, så sabotørerne måtte bemægtige sig et tog i hvis sidste vogn der anbragtes en kraftig ladning.\nSe i øvrigt Hugo Horwitz.\nDen 7. oktober 1944 forsøgte en gruppe fra Holger Danske at sprænge fabrikken Torotor, der lå i gården til Amerikavej 4. Aktionen mislykkedes og en modstandsmand blev skudt af sabotagevagterne. Han blev dræbt over for nr. 4 på Amerikavej nær Tøndergade. Den faldne var Niels Alexander von Wendt Rahbek. Der har vistnok aldrig\nværet opsat en mindeplade for ham på stedet. Hvad der selvfølgelig burde have været.\nBESÆTTELSESMAGTEN PÅ VESTERBRO\nHovedkvarter for de tyske politisoldater.\nDen 29. august 1943 overtog de tyske tropper hele magten i Danmark og afvæbnede de danske soldater. Samtidig hermed tog deres hemmelige politi, Gestapo, omkring 400 kendte danskere som gidsler. De blev interneret på Alsgade Skole inden de blev overført til Horserød-lejren hvorfra de senere blev frigivet.\nFra maj 1945 til marts 1946 rummede Alsgade Skole den britiske kontraspionages Civilian Interrogation Centre. Det var et forhørstribunal, der skulle afdække og bekæmpe fortsat nazistisk virksomhed såsom Varulvebevægelsen. Et antal danske politifolk arbejdede her under ledelse af britiske officerer.\nBlandt gidslerne i 1943 var forfatteren Kjeld Abell. Han medbragte en roman, ironisk nok Evelyn Waughs ”Sort Uheld”. På de første fire sider skrev mange af gidslerne deres autograf. På billedet ses side 2 og 3 af bogen\nVed Rådhuspladsen, på hjørnet af Jernbanegade. Her havde den tyske Befuldmægtigede sit hovedkvarter. Bygningen rummede også andre aktiviteter og kontorer for den tyske administration, herunder politikontorer. Sikkerhedspolitiets chef havde sine kontorer her til sommeren 1944, hvor de blev overflyttet til Shellhuset. De små hundegårde i kælderen der hørte til Dagmar biografen blev anvendt som celler for fanger der var til forhør. Selve biografen var omdannet til et såkaldt Værnemagts Kino.\nDen 5. december 1943 blev tre modstandsfolk likvideret i Dagmarhus. Det var:\nArno Egon Hansen og\nDanskere river i besættelsesdagene et hagekorsflag itu foran Dagmarhus\nTURISTHOTELLET, Vester Boulevard (i dag: H.C.Andersens Boulevard) var også overtaget af tyskerne og blev bl.a. benyttet til interneringer.\nJERNBANEGADE NR. 7\nHer lå SS-Ersatzkommando Dänemarks administration og der blev også hvervet til Waffen-SS herfra. Det centrale hvervekontor lå på Rosenvængets Allé på Østerbro, med lokalkontorer flere steder i Danmark. Genboen var det nærtbeslægtede Germanische Leitstelle.\nPERSILHUSET på Vesterbrogade 2 D\nGermanische Leitstelle, oprettet af SS-hovedkvarteret i Berlin. Det skulle virke for udbredelse af Himmlers storgermanske idéer blandt nazi-medlemmer og det der kaldtes ”genrejser-grupper”. Schalburgkorpset blev finansieret af Germanische Leitstelle, der også havde en propagandaafdeling og en understøttelsesafdeling, der tog sig af SS´ere og deres familier. Rummede også Germansk SS, der var den ”civile” afdeling af SS-Ordenen for danskere. Den skulle sammen med Waffen-SS danne en større ring til ”Europas Nyordning”, byggende på det ”germanske racefællesskab”. Begge slags SS-organisation fandtes i andre ”germanske” lande: Tyskland, Norge, Holland, Flandern og Finland. Germansk SS skulle også rekruttere fra egne rækker til Waffen-SS. Kontoret lå oprindelig på S.F. Kriegersvej på Østerbro men flyttede så til Vesterbrogade.\nVed Paladsbiografen. (Nu diskotek). Restauration for besættelsesmagten og deres danske venner.\nVar ligeledes beslaglagt.\nEfter afsættelsen af det danske politi den 19. september 1944 rykkede tyskerne ind på politigården sammen med deres danske håndlangere. Nu fik ET og HIPO hovedkvarter her sammen med tyske afdelinger og nogle af terrorbanderne, der gennemførte Clearing-mord og Schalburgtage. Herfra terroriseredes altså den københavnske befolkning de næste måneder frem til befrielsen. Overtagelsen af Politigården skete ved et kup under en fingeret luftalarm, hvor danskere fra Schalburgkorpset deltog. 2.182 danske politifolk fra København, Århus, Odense og Ålborg blev fanget og senere deporteret til KZ-lejr i Tyskland.\nDAHLERUPSGADE 1, 3. sal. Ved Politigården.\nBag dørskiltet ”Seidenfaden & Co.” havde lederen af ET sit kontor. (De øvrige afdelinger lå på Politigården). Lederen var opdagelsesbetjent Erik V. Petersen, der var blevet udnævnt i marts 1944. Han udbyggede organisationen med flere afdelinger, bl.a. ”Hjælpepolitiet”, HIPO (Hilfspolizei), og gjorde den landsdækkende. Som en nazistisk politiorganisation i tysk tjeneste i stedet for det opløste danske politi. ETs forskellige afdelinger var både underlagt det tyske ordenspolitis kontor i Dagmarhus og SIPO i Shellhuset.\nErik V. Petersen blev likvideret i marts 1945.\nFængslet rummede en tysk afdeling. Mange fanger, danske såvel som tyske emigranter, er af de danske myndigheder blevet overført og udleveret til denne afdeling, og dermed til en uvis, men ofte grusom skæbne. Den tyske afdeling var oprindeligt den underste etage i sygehuset. Men i takt med modstandens vækst og dansk og tysk politis øgede indsats voksede den tyske afdeling. Fra maj 1944 rådede det danske fængselsvæsen kun over nordfløjen.\nBygningen er almindeligvis kendt som Gestapohovedkvarteret. Men den rummede også andre tjenester. Det var det tyske sikkerhedspolitis (SIPO) hovedkvarter fra sommeren 1944. SIPO bestod fra september 1943 af det tyske kriminalpoliti (Kripo), det hemmelige politi, Gestapo, og SD, Sicherheitsdienst, samt kontraspionageafdelingen SD Ausland. Sicherheitsdienst var oprindeligt det tyske nazipartis private efterretningsafdeling, som også opererede i Danmark før besættelsen.\n21 engelske Mosquito-bombere, dækket af amerikanske Mustang-jagere, angreb den 21. marts om formiddagen Gestapohovedkvarteret\nMange tyske Gestapofolk og danske håndlangere blev dræbt, men også en række fangne modstandsfolk, der var anbragt som ”bombely” i bygningen. De dræbte modstandsfolk var:\nKapt. P.V.T. Ahnfeldt-Mollerup\nKontreadmiral Carl Hammerich\nLøjt., stud.jur. Carl Heinz Johannes Hoche\nPrem.løjt. Helmuth Bartholdy Jensen\nIng. Mogens Kornerup Prior\nRepr. Jørgen Palm Petersen\nPrem.løjt. Ole Stang\nPrem.løjt. Carl Baron Wedell Wedelsborg\nAndre modstandsfolk slap væk, gik under jorden igen og fortsatte deres illegale virksomhed. Blandt dem var de to medlemmer af Frihedsrådet prof. Mogens Fog og chefredaktør Aage Schoch, samt folketingsmand Poul Sørensen og lederen af de kommunistiske militærgrupper i region VI, Jørgen Nørup.\nSønder Boulevard 106 brænder, efter den engelske flyver havarerede\nI forbindelse med bombardementet af Shellhuset skete et par tragiske ulykker. Under indflyvningen ramte et bombefly en signalmast på DSB-terrænet og styrter ned i Den franske Skole på Frederiksberg. Efterfølgende fly troede, at røgen kom fra det udpegede mål og de smed deres bombelast på og ved skolen. Herved omkom 86 børn og 13 voksne.\nMindetavlen på den genopførte ejendom på Sønder Boulevard 106\nDet er mindre kendt at der kort før udspandt sig en anden tragedie. Efter at have ramt signalmasten blev bombeflyet beskadiget og slået ud af kurs. Herved ramte det en skorsten på ejendommen på hjørnet af Palnatokesgade og Sønder Boulevard. For at vinde højde smed besætningen så bomberne der rammer ejendommen over for, Sønder Boulevard nr. 106. Herved blev 11 mennesker dræbt. Flyet hvirvlede op i luften og styrtede så kort tid derefter ned i Den franske Skole.\nDe dræbte Gestapofolk fra Shellhus-bombardementet blev begravet i en særlig afdeling af Vestre Kirkegård ved en større helteceremoni.\nStedet har siden da været benyttet af de overlevende og de nye nazister som mindested for faldne nazister. Deres ”parade” holdes gerne den 2. juni som er årsdagen for C.F. von Schalburgs død. Han deltog som SS-officer i Hitlers østfelttog og faldt som kommandør af Frikorps Danmark den 2. juni 1942. Han er en central figur i nazisternes dødskult.\nMindeskrivelse fra DNSB, fundet på Vestre Kirkegaard\nBEFRIELSEN DEN 4. – 5. MAJ 1945\nOm aftenen den fjerde maj 1945 meddelte den engelske radio (BBC) at de tyske tropper i Nordtyskland og Danmark havde overgivet sig til den engelske øverstbefalende general Montgomery med virkning fra den 5. maj. Der var selvfølgelig stor jubel, men også usikkerhed om de tyske tropper i Danmark ville rette sig derefter. Det gjorde de i det store og hele, kun enkelte smågrupper af nazister, og mest de danske håndlangere forsøgte sig med fortsat kamp. Mens det store flertal jublede i gaderne var der de næste dage en indædt kamp rundt omkring før nazisterne var nedkæmpet.\nHer lå en række tyske kontorer, det ordinære tyske arbejdsanvisningskontor i Meldahlsgade, og i Trommesalen lå et anvisningskontor for Organisation Todt. OT i Danmark var en organisation for arbejdere ved de tyske befæstningsanlæg i Jylland og Norge. Det var de såkaldte ”Frontarbejdere”, der udgjorde en milits og var under tysk jurisdiktion (”Wehrmachtsgefolge”). En del af korpset var uniformeret og bevæbnet og gjorde tjeneste som vagtkorps. I andre tysk-besatte områder var\nkorpsmedlemmerne, her i blandt danskere, fangevogtere og deltog i partisanbekæmpelse. I Vesterport var der også et hemmeligt Gestapo-registreringskontor og kontorer for SDs Københavnsafdeling.\nI Meldahlsgade 1, 5. sal lå hovedkontoret for Sommers Vagtkorps (vagtkorps ved det tyske luftvåben i Danmark). Under Folkestrejken i sommeren 1944 holdt en gruppe fra Sommerkorpset til her. Den 20-25 mand store terrorgruppe kørte rundt og skød på aktionerende københavnere. Gruppen indgik senere i ET og HIPO-korpset.\nVed befrielsen den 4. – 5. maj ville nogle tyskere og deres danske håndlangere ikke overgive sig og der udbrød en voldsom ildkamp. Til sidst tog modstandsfolkene en maskinkanon i brug og nedkæmpede hermed modstanden.\nFjerdesalen, hvor nazisterne havde forskanset sig, gennemhullet af projektiler og granater\nVed aktionen erobrede modstandsfolkene en pansret vogn, der var parkeret i kælderen. Den fik straks overmalet de tyske kendetegn og fik et par Dannebrogsflag påmalet i stedet. Den var for øvrigt også dansk inden tyskerne havde taget den.\n”Per”, den erobrede kampvogn ud for Vesterport i befrielsesdagene\nEfter befrielsen rykkede en række danske og britiske kontorer ind i Vesterport. Her fik Den danske Brigades Feltpolitidetachement sit hovedkvarter. Det medbragte\nanholdelseslister fra Stockholmstiden, der var ret mangelfulde. Hvilket medførte fejlagtige anholdelser af folk der overførtes til Alsgade Skole, hvor de hørte under allieret jurisdiktion. Det opløstes hurtigt, i takt med politiets genetablering. Det hørte under Generalstabens Efterretningssektion, der også boede i Vesterport på 3. sal med indgang i Trommesalen. Det nydannede Rigspolitiets Efterretningsafdeling, REA, havde ligeledes sit hovedkvarter i Vesterport. REA erstattede det gamle og særdeles belastede Rigspolitiets Sikkerhedspoliti, og er det nuværende PETs forgænger. REA blev dannet efter britisk ønske for sammen med dem (Civilian Interrogation Centre på Alsgades Skole) at bekæmpe fortsatte nazistiske aktiviteter. Fra maj 1945 til maj 1946 havde det britiske Field Security Section også sit hovedkvarter her. FSS beskæftigede sig mest med kontrol af de afmarcherende tyske tropper ved den dansk-tyske grænse, i samarbejde med Feltpolitidetachementet.\nDer var også hårde kampe andre steder på Vesterbro.\nSåledes på Reventlowsgade-siden af Hovedbanegården, ned ad Istedgade.\nModstandsfolk i kamp med HIPO´er i Istedgade ved Colbjørnsensgade.\nPå Vesterbro Torv. Her blev den kommunistiske modstandsmand, politibetjent Ole Rudolf Hjalmar Øster dræbt i kamp med tyskerhåndlangere. Der sad tidligere en mindeplade på den forhenværende Svendsgades Politistation. Men den er fjernet nu, og opbevares på Politihistorisk Museum.\nDen femte maj ankom de første britiske tropper til København. General Dewing, der var Montgommerys stedfortræder, og hans faldskærmstropper tilbragte den første nat på Carlsberg, hvor også enheder af modstandsbevægelsen holdt til. På Carlsberg var der også indrettet et stort nødlazaret i tilfælde af at større kampe brød ud ved befrielsen. Dewing og hans folk rykkede næste dag til Charlottenborg, der også blev brugt af modstandsbevægelsen. BOPA-folkene trådte ind i Special Forces´ vagtkorps og blev iklædt deres uniformer.\n”General Johansen” (Svend Wagner) fra Frihedsrådets Kommandoudvalg (tv) sammen med nogle af BOPA-folkene på Otto Mønsteds Plads.\nEnheder af Den danske Brigade var også på Vesterbro. De var med til at nedkæmpe modstanden på Vesterport. De blev indkvarteret på bl.a. Matthæusgade Skole, og de patruljerede også i bydelen.\nEnheder fra Den danske brigade på Halmtorvet.\nHovedstyrken af de britiske tropper passerede grænsen ved Kruså den 7. maj i en meget lang kolonne, der spredte sig ud over Danmark. En del af dem nåede Valby Bakke den 8. maj.\nDe britiske tropper på vej ind ad Vesterbrogade ved krydset Vester Fælledvej/Platanvej.\nMed de tyske tropper på vej ud, nazisterne nedkæmpet og interneret, den fysiske magt hos modstandsbevægelsen og de britiske tropper og den politiske magt hos en ny samlingsregering bestående af modstandsledere og gamle politikere begyndte Vesterbro og resten af Danmark et nyt kapitel af sin historie.\nBørge Brandt og Kaj Christiansen, Sabotage, Tiden 1945 el. senere udg. på Sirius 1968.\nJesper Vang Hansen, Esben Kjeldbæk og Bjarne Maurer, Industrisabotagen under Besættelsen i tal og kommentarer, Frihedsmuseets Venner, 1984.\nHugo Horwitz og Knud Rasmussen, En sabotørs erindringer, Fremad 1965.\nErik Johannesen, Sabotage: Bogen om den danske modstandsbevægelse, Centrum 1995.\nEsben Kjeldbæk, Sabotageorganisationen BOPA 1942-45, Frihedsmuseets Venner, 1997.\nLeif Larsen, Borgerlige Partisaner, Gyldendal 1882.\nPer Mortensen, Sabotørerne, Tiderne Skifter 1978.\nJørgen Røjel, Holger Danske rejser sig. Opgøret med stikkere og terrorister, 1993.\nAndreas Skov, Sabotage, Documentas 2003.\nAage Staffe, En smededreng går til modstand, Bogan 2001.\nHans Edvard Teglers, Sabotage, amatørernes oprør, Stig Vendelkær 1961.\nDer findes et utal af fremstillinger om Folkestrejkerne. Her nævner vi et par gode, men mindre kendte:\nDu kan læse mere om den 29.august i Demos Nyhedsbrev nr. 26, oktober 1993.\nEndvidere henledes opmærksomheden på CD´en DKP og Frihedskampen, med et introduktionshæfte. Her findes et omfattende materiale om de fangne kommunisters skæbne og deres illegalt arbejdende kammeraters virke. Deres virksomhed havde som bekendt stor indflydelse på modstandskampens og folkestrejkernes forløb.\nPlus selvfølgelig Aage Staffes hæfter.


På udkig efter Sofa Puder? Overse ikke disse faktorer | Laundrette Point\nPå udkig efter Sofa Puder? Overse ikke disse faktorer\nSofa tæpper er en god måde, ikke kun til at fremhæve de luksuriøse sofaer, men også at sikre den overordnede indretning af stuen. Når du leder efter forskellige typer sofaer, skal du sørge for at give tilstrækkelig opmærksomhed til hver eneste detalje. Sofa puder er ikke kun ting til udsmykningen; de tilføjer også stor komfort. Uanset om du planlægger at ombygge stuen eller dine gamle sofa pude er slidt ned, så er det tid til at gå efter det bedste af det bedste. I øjeblikket er fløjlspuder hot på markedet, så sørg også for at købe disse til dit hus. Du kan også købe online velour puder, da du får et væld af samlinger af smukke sofa-fløjlspuder.\nSå, hvis du er på jagt efter dine yndlings sofapuder, skal du sørge for at overveje nedenstående faktorer.\nNår du vælger forskellige typer sofa tæpper, kan du søge efter mønstrede sofa puder, der ikke kun giver en dejlig nuance, men også sikrer en lykkelige atmosfære, når du vil slappe af i din stue. Hvis din sofa allerede har et slags mønster, kan en solid pude være en ideel mulighed.\nSofapuder kommer i forskellige former, som du vil elske at tilføje til din sofa. Former som en firkant, rektangel, boks og cylinder er nogle af de navne, der for det meste går med sofaens form. En af de vigtigste dele er, at formen skal komplimentere din sofa. Så køb en sofapude, der fungerer som en god kombination til din sofa.\nEn anden faktor, der er vigtigt at overveje er sofa-pudens farve. Det er vigtigt, at du sætter dig ind i detaljerne, inden du vælger en farve. Selvfølgelig! Du vil nok lede efter de farver, der kan kombineres med sofaen, men sørg også for, at farven passer med den overordnede indretning af rummet. Bortset fra de forskellige farvemuligheder, kan en fløjlspude også fremhæve indretningen. Du kan købe fra online butikker for at sikre det bedste og mest overkommelige tilbud.\nMateriale sikrer holdbarheden og bæredygtigheden af puden. Sofapuder står næppe over for hårdt slid, men det er stadigvæk afgørende, at du køber kvalitetspuder, der kan sikre en lang levetid. Dette vil også give dig mange års hygge med din yndlings-pude.\nPudens tekstur er en anden faktor, der tilføjer en tone, men samtidig sikrer det bløde touch. Du finder et væld af teksturer på en sofa pude såsom trykte teksturer, monogrammer og mange flere. Selv du kan tilpasse dine puder med dine mindeværdige billeder. Så få fat på din favorit tekstur sofa-pude nu.\nEr du den slags person, der elsker at fortsætte med at eksperimentere med sin boligindretning? Så anskaf dig sofapuder ved at overveje ovenstående faktorer.


Abildgaardkredsens Nyhedsbrev nr. 48 2020\nSe email i din browser\nAbildgaardkredsen nyhedsbrev nr. 48 2020\nAKs høringssvar til Lovforslag L77\nLovforslag L77, der skal legitimere regeringens ordre til aflivning af alle mink, læs her, er under behandling i dag.\nAbildgaardkredsen indsendt eget høringssvar her til lovforslaget. Vi er ikke inviteret, men det forhindrer os ikke i at blive hørt.\nDDD er blevet inviteret til at indsende et høringssvar. Det kan læses her\nMere om minkskandalen løngere nede i nyhedsbrevet\nGodt nyt, Belgien er nu formelt erklæret ASF-fri. Læs her fra pigprogress.net.\nUdbrud af højpatogen aviær influenza i Danmark. Det er lige nu vigtigt at være særlig opmærksom på høj dødelighed som følge af højpatogen aviær influenza (HPAI) blandt fjerkræ og andre fugle i fangenskab. Læs fødevarrestyrelsens trusseslsvurdering her.\nEn meget realistisk indblik i, hvordan udfordringerne er i den økologiske svineproduktion: Driftsleder for øko-besætning: En pattegrisedødelighed på 15 procent vil være fantastisk. Læs her fra Landbrugsavisen.dk.\nForskere plantede mos, græs og planter i bybørnehaver og styrkede børnenes immunforsvar. Læs mere her fra videnskab.dk\nLandbrug og fødevarer har udgivet en publikation her om "Fakta om Fødevareklyngen. Tal og fakta om den danske fødevareklynge med statistikker over bl.a. landbruget og fødevareerhvervets struktur, produktion, afsætning, indkomstforhold, miljø- og klimapåvirkninger, økologi mv."\nMere om Minkskandalen\nVi har forsøgt at fokusere mindre på den store debat om lovbrud, som er vigtig nok, og i stedet holde os til emner af mere veterinær interesse.\nMen først: "Lad os få nogle perspektiver på ordet ”folkesundhed”. Debatindlæg i sundhedspolitisk tidsskrift her\nMølbak talte om at sende mink på sabbatår - 48 timer senere skulle alle aflives. Se her fra tv2 .den 16.11.20Nekrolog: Succesen dansk pelsdyravl er slut. Havde man inddraget erhvervet og minkdyrlægerne i en løsning af problemet frem for at rulle en ”bedrevidende” strategi ud i livet, havde vi helt sikkert stået bedre i dag. Æret være minkerhvervet, vi vil savne jer og sent glemme dette justitsmord, skriver tre repræsentanter fra LVK, Landbrugets Veterinære Konsulenttjeneste. Fra jyllandsposten den 16.11.20 (betalingsmur).\nLandets minkdyrlæger: Vi blev aldrig taget med på råd. Jyske minkdyrlæger er eksperter i forsvarligt dyrehold og etisk aflivning. De kender avlerne og dyrene, nogle er kommet på gårdene i årtier. Alligevel er de ikke blevet inddraget i bekæmpelsen af coronavirus blandt mink – eller i den masseaflivning, der nu finder sted. Læs her fra Berlingske.dk den 17.11 (betalingsmur)\nBeslutningen om at aflive alle mink er tåbelig. Debatindlæg i lyllandsposten den 18.11.20 (betalingsmur)\nProduktionen af mink vil blot fortsætte andre steder – uden test. Så risikoen for folkesundheden er lige så stor i morgen, som den var i går. Måske endda større.\nI embedsværket har især fire aktører et forklaringsproblem efter minkskandale. Her fra altinget den 19.11.20\nEkspertgruppe blev først spurgt til råds efter minkordre. DK-VET rådgiver regeringen om dyresygdomme, men blev først kontaktet af Fødevarestyrelsen efter minkordre. Fra Berlingske den 20.11.20 her og jyllandsposten samme dag (betalingsmur) her.\nMølbak skal ikke skånes. Debatindlæg i sundhedspolitiske tidsskrift fra 20.11.20 her\nHeunicke kaldes i samråd om politisk pres på Statens Serum Institut: »Det er skandaløst« Fra Berlingske.dk den 22.11.20 her\nHeunicke tilbageholdt oplysninger om truslen fra virusmutationer i mink. Læs her fra information 24.11.20\nDøde corona-mink presser sig op fra graven: Én meters dybde kan ikke holde dem nede. Gasser får aflivede mink til at svulme op og trænge op igennem jordoverfladen. Se her fra DR.dk fra 24.11.20\nHvor var dyrlægerne? Læs AK-medlem Jens Laurits Larsens indlæg i Nordjyske Stiftstidende fra 25.11.20 her\nJuraeksperter rejser mistanke om manglende retsgrundlag til nedgravning af mink. Læs her fra Altinget fra 26.11.20\nNedlagte vilde mink skal undersøges for corona. Læs her fra netnatur.dk fra 25.11.20\nMen først: "Lad os få nogle perspektiver på ordet ”folkesundhed”. Læs debatindlæg i sundhedspolitisk tidsskrift her\nEksperter undsiger Mette Frederiksens mink-forklaring: 'Noget sludder og vrøvl' . Om lovbruddet. Fra dr.dk 20.11.20 her\nSSI undlod at indvie egne eksperter i cluster 5-fund, der førte til masseaflivninger: »Det er ikke normalt« . Fra Berlingske den 23.11.20 (betalingsmur) her.\nMinksmitte – hvad ved vi & hvad ved vi ikke\nMink smittes af mennesker med COVID-19. I Holland er 2 mennesker bekræftet smittet tilbage af mink. Der er ikke smitte til omliggende samfund, viser studier over de første 16 smittede farme. Smitten var således koncentreret til personer med adgang til farmene og deres nærmeste familie. Link her.\nI DK blev en minkfarm konstateret smittet i juni. Muligvis er farmen smittet tilbage i maj, og lokale har nævnt forbindelser til en rejse til Sverige. Tidslinje over hændelser herefter er gengivet i Altinget her.\nFørste danske humane tilfælde blev konstateret 27/2-2020. SSI data vises imidlertid kun fra uge 24 i notat her, som løbende opdateres. Versionen af 3. November 2020 ligger i bilagsmaterialet til høringen. Men flere data er tilgængelige på https://covid19.ssi.dk/overvagningsdata. Trods oplysninger fra SSI, om at der ikke var tilgængelige isolater i Nordjylland før uge 24, er oversigt over tidligere smittede (før uge 24) tilgængelige nu. SSI har været kritisabelt tilbageholdende med at dele data. Overblik kan se på Danish Genome consortium her.\nPrævalensen vil afhænge af antal prøver – som her ikke er en tilfældig stikprøve – men selekterede data. Med systematisk overvågning af minkfarme, må disse forventes overrepræsenterede i data.\nMen hvorfor har SSI så ikke lavet intensiv smitteopsporing på kontakter (ejer, personale, familie, besøgende, myndigheder) på mink farme ? se E-boks fadæsen her. Man har vidst at mennesker kunne smitte mink, men indsatsen med at opspore og teste kontakter har været utilstrækkelig.\nTrods påbud om værnemidler, tøjskifte og håndvask fra Fødevarestyrelsen, var der ingen strategi om isolation og karantæne af personale, og kontakter til minkfarme.\nBekæmpelsen af COVID-19 i mink er grebet an som Mund & Klovesyge – ikke som en revers zoonose. Den vigtigste smittevej menneske-mink har ikke haft tilstrækkelig opmærksomhed.\nRegeringen og Sundhedsmyndighederne var alarmerede over mutationen Y453F. Mutationen Y453F er påvist i andre lande uden mink - se ECDC rapport her.\nSekvensdatafor 6000 danske isolater af COVID-19 blev først uploadet til den internationale database Gisead 6 november 2020. Danske forskere har imidlertid publiceret sekvenser fra februar til 26 maj 2020. Læs publikationen her.\nVærdien af sekvens data og fylogenetisk analyse understreges. Spike mutation D614G highlightes i denne publikation, og sættes i forbindelse med formodet øget evne til at smitte hos mennesker. Data var tilgængelige primo juli fra denne danske forskergruppe.\nVar indgrebet mod minkavl proportionelt? Hvorfor lyttede man ikke til dyrlæger, der ville isolere farmene med karantæne adgang og test? En række dyrlæger støttede op om 2 henvendelser til Fødevareudvalget på initiativ af LVK minkdyrlægerne. Se brevet her.\nGjorde myndighederne nok for at begrænse skaden. Hvorfor skulle store værdier i form af pels fra raske dyr destrueres inden for bekæmpelseszonen? Spørgsmålet er blevet stillet flere gange, men klare svar mangler. Fødevarestyrelsen har jo selv skrevet bekendtgørelsen om aflivning og bekæmpelseszoner 8. oktober. Den er ændret 22 gange siden 8. oktober – men ikke forholdet om anvendelse af pels fra raske dyr. Se her og her.\nDer holdes mandag 16/11-20 hastehøring i Folketinget om grundlaget for beslutningen om at alle mink i Danmark skal slås ned. Der er ikke inviteret dyrlæger, hvilket Abildgaardkredsen mener er en fejl, og har gjort opmærksom på. Høringen kan følges på Folketingets tv kanal kl. 15 her.


4. juli 2017 Af Redaktøren\nTrygfonden har doneret 20 redningskranse til Vallensbæk Kommune. Ved henvendelse til kommunen om der måske kunne blive 1 stk. til vores sø, blev der svaret, at det havde de allerede kalkuleret med. Den blev så opsat i går mandag. Dejligt at sikkerheden nu også er i top ved vores sø.\nÅbent Hus 16 juli kl. 10.00


14/10/2020 - Global News Skip to content\nHome / Dag: 14. oktober 2020\nErhverv , Nyheder\nBy Global News 14/10/2020\nSom kunde kan det være svært at finde ud af, hvad en virksomhed kan gøre for en selv. Og især hvis virksomheden tilbyder en service, kan det være svært at greje, hvad servicen helt bestemt involverer. Desværre kan det betyde, at kunden går over og vælger en anden virksomhed, og man derfor mister salg og indtægt. Men hvis du giver mulighed for mødebooking, kan det gøre det mere gennemskueligt.\nGør din hjemmeside brugervenlig\nMange mennesker har stødt på hjemmesider pjecer, hvor der næsten står ”Vi kan alt”, hvilket altid er for godt til at være sandt. Derfor er det uhyre vigtigt at jeres hjemmeside er nem at navigere rundt i. Og lad være med at bombardere kunden med information om hvem I er, og hvad I kan. Det kan hurtigt blive for meget. Hvis du formår at sælge dig selv og dit produkt eller din service, kan du bede kunden om at kontakte jer. Dit sidste mål er at få kunden ind på mødebooking, så de kan arrangere et møde med dig. Hermed er det meget nemmere at sælge noget til specifikt den kunde, og du kan spørge ind til, hvad de har behov for.\nHvis du har brug for hjælp til mødebooking og at fiske kunder ind, kan du kontakte Partnerdialog.dk, som hellere end gerne vil hjælpe dig på vej. De tager enten kontakt til kunderne for dig, eller finder kunder som I så kan tage en dialog med.\nHerefter skal du have godt styr på dit produkt, og hvordan du vil overbevise kunderne om, at det lige netop er dig, de skal købe det af.\nMødebooking er din billet til salget\nIdéen med mødebooking er, at du kan vise dit produkt til kunden, inden de låser sig fast på jer som sælger. Ofte gælder det store beslutninger, som for eksempel at købe et hus eller en bil. Det kan også være, du har så unikt og nyt et produkt, at kunden ikke rigtig ved hvad det er. Her skal du være skarp på at fortælle om det, så det bliver let og håndgribeligt at forstå. Selvfølgelig kan man ikke sælge alt til hvem som helst, men husk at det altid er din opgave at få kunden til at forstå. Det er ikke kunden opgave at blive solgt.\nI takt med at kende dit produkt, er det også vigtigt at du ved, hvem der ville have interesse i det, det vil sige din målgruppe. Det kan ikke nytte noget at sælge et hus, til en 15-årig, der lige har fået sit første arbejde. Derimod skal du kende dit publikum. Her kan det være en fordel at lave en persona, hvilket er en karikatur af den ideelle kunde.\nMødebooking er altså en effektiv måde at sikre salget, så længe du har styr på din salgstale. For hvis du har styr på alt det, og kunden er i målgruppen, kan det kun gå mod et salg. Og det er selvfølgelig netop det, du gerne vil have.\nElsker du at tage billeder? Så skal du have et ring light!\nHvilken indendørssport skal du gå til?\nKlæd dit barn godt på efter årstiden


Silk Mohair 63 - Tante Grøn CPH - Kvalitets Mohair fra Isager\nForside / Garn / Isager Silk Mohair / Silk Mohair 63\nSilk Mohair 63 antal\nSilk Mohair 63 fra Isager er en lækker, blød og blankt mohair. De har en lodden struktur og bruges primært i sammenstrikninger, med andre garner. Det kan dog sagtens stå alene og særligt i enkle designs. På grund af Silk Mohairs struktur vil strukturstrikninger ikke ses i det lodne garn, jo mindre at det er strikket sammen med en garn kvalitet som er glattere end den.\nSilk Mohair 63 har ikke kun en smuk og blød struktur, men også en flot farveskala i høj kvalitet. Denne Mohair kan kombineres med mange garner, og her i blandt vores Blomsterfrø, Bio Blomsterfrø, Bøllefrø, Havblik, Havblik Tweed og mange flere.\nTante Grøn CPH udvider løbende garn sortimentet med nye versioner af vores garner. Fandt du ikke den rigtige garn kvalitet har vi altid flere substituter at vælge i mellem. Det kan være svært at vælge netop den rigtige farve, så tag dig god tid og spørg os endelig til råds. Hvis Silk Mohair 63 ikke lige er dig, så kan du se de andre af Isager Silk Mohair farverne her.\nKvalitet: Silk Mohair 63 består af 70% Super Kid Mohair og 30% Silke\nVær den første til at anmelde “Silk Mohair 63” Annuller svar


Om Carbuddii – CarBuddii\nOm Carbuddii\tcarbuddii-admin\t2018-04-17T08:36:52+00:00\n3 helt enkle skridt\nCarBuddiis salgsapp scanner kørekortet og lægger automatisk alle kundeinformationer ind. Herefter vælges hvilken bil, bilmodel og prøveplader, som kunden skal benytte.\nKunden underskriver køresedlen på sælgerens smartphone og giver samtidig bilhuset mulighed for bredere markedsføring. Køresedlen sendes til kundens mobiltelefon eller udskrives, og kunden bliver tjekket ind til prøveturen.\nEfter prøveturen bliver kunden tjekket ud, og kundens interesse vurderes i appen. På den måde opnås lynhurtig opfølgning, sikkerhed ved eventuelle bøder, og automatisk callback-liste for komplet kunde overblik. Din bilhandel sparer derfor tid, ressourcer, penge og fritager sælgeren for kedeligt manuelt arbejde. Vigtigst af alt, du sælger flere biler, ganske simpelt, hurtigt og ukompliceret: SCAN · DRIVE · SELL\nDu skal lave kedelige køreselder.\nDu bruger unødig tid bag skrivebordet.\nBesværlig og tidskrævende opfølgning.\nDine kunder venter for længe.\nPrøv CarBuddiis salgs app:\nNemt og brugervenligt at lave digitale køresedler.\nHurtigere salg og opfølgning.\nStatistisk og adfærd.\nFå frigjort spildtid.\nLad os gøre det nemmere for bilsælgeren!\nBilforhandlerne er i dag ret opdelt, når det kommer til måden at håndtere mulige kunder på. Enten er branchen bebyrdet med tunge systemer, som kræver datadisciplin, og som stjæler tid fra bilsælgerne, eller dernæst lavpraktiske og håndskrevet løsninger som besværliggør prøvekørsler, opfølgning på kunder og dét at skabe den altafgørende relation for at sælge flere biler. Hvem ønsker ikke dét at frigøre spildtid og skubbe flere biler ud af døren – og så på en nem og ukompliceret måde! Svaret erCarBuddii.\nHvad nu hvis vi fortalte dig, at det er slut med at indtaste oplysninger på biler, kunder og alt det, som stjæler tid i din arbejdsdag, når kunden egentlig bare vil prøvekøre en bil? Hvad nu hvis du som bilsælger hurtigt kan få kundens oplysninger blot ved ét tryk på en knap og dernæst klikke på den ønskede bil, og dermed helt undgå det “kedelige” arbejde. Med CarBuddiis app kan du som bilsælger både ind- og udtjekke kunderne fra prøvekørslerne, give dem en rating/vurdering ved afsluttet prøvekørsel og dernæst generere en smart callback-liste til at lave den hurtige salgsopfølgning direkte til kunden fra din smartphone.\nCarBuddii indsamler også oplysninger og kundeadfærd løbende, hvor du som forhandler får en ekstra indsigt i, hvad dine kunder overordnet set prøvekører af andre bilmærker – inden de beslutter sig. Det kan medvirke til, at du som forhandler kan blive skarpere på din markedsføring ved kampagner eller prissætning, og dermed få indsigt i hvad kunderne ellers overvejer at købe. Alle bilsælgere ønsker jo at være klædt ordentlig på til den endelige salgssnak.\nAlle disse funktioner og fordele er kun en brøkdel af, hvad CarBuddii kan tilbyde dig igennem vores app – og du får tilmed appen helt gratis! Tilmeld dig vores løsning helt automatisk eller kontakt vores salgsafdeling for en snak og få mere at vide – du er ombord på få sekunder!


Mission Update uge 4 - 2022\nFregatten Peter Willemoes er indsat i NATO’ stående flådestyrke i Nordatlanten og Østersøen, og i Guineabugten er fire afdøde pirater afleveret til de nigerianske myndigheder. Læs ugens Mission Update.\n25. januar, 2022 - Kl. 10.30\nOverdragelse af afdøde pirater til nigerianske myndigheder. Foto: Esbern Snare / Forsvaret\nFregat indsat i NATO’s flådestyrke (Standing NATO Maritime Group 1) i Nordatlanten og Østersøen\nFregatten Peter Willemoes indgår nu i NATO’s flådestyrke i Nordatlanten og Østersøen, kaldet SNMG-1 styrken, hvor integration mellem enhederne er i fuld gang.\nDer gennemføres øvelser med flådestyrkens flagskib, det nederlandske HNLMS Rotterdam, hvor både operationsrummet, radioen og broen er aktiveret. Internt i skibet fokuseres der på at holde procedurerne fra den nyligt overståede krævende, operative træning (Fleet Operational Sea Training) skarpe, så besætningen på Peter Willemoes til stadighed er klar til at løse opgaverne i den igangværende deployering.\nDen kommende periode bliver centreret omkring helikopteroperationer, hvor eskadrille 723 har en Seahawk-helikopter tilknyttet skibsbidraget. Foto: Peter Willemoes / Forsvaret\nDet multinationale sikrings- og eskortekompagni har i den forgangne uge gennemført 36 kørsler i zonerne.\nUd over kørslerne har sikrings- og eskortekompagniet vedligeholdt deres soldatermæssige færdigheder i procedurer og standardfremgangsmåder.\nHelikopterdetachementet – NATO Mission Irak, Al Asad luftbasen i Irak\nI den forgangne uge har helikopterbidraget gennemført fire flyvninger. To flyvninger er gennemført i samarbejde med Spanske Task Force TORO, én i samarbejde med amerikanske Task Force LONGHORN, som afløste Task Force RAPTOR, og én er gennemført med de to danske Merlin helikoptere.\nPå de fire flyvninger er der flyttet 45 personer og 10.015 kg gods, med en samlet flyvetid på ca. 15 timer.\nDe danske radaroperatører tilknyttet 727th Expeditionary Air Control Squadron på Shaw Air Force Base i South Carolina bemander positioner i det amerikanske Control and Reporting Centre. Herfra koordineres og kontrolleres flymissioner i rammen af Operation Inherent Resolve i Mellemøsten.\nI denne uge har der været lidt mere travlt end normalt i operationsrummet, da IS-medlemmer torsdag indledte et forsøg på at befri de op mod 3500 IS-krigere, der sidder fanget i et fængsel i byen Al-Hasakah i det nordlige Syrien.\nEfter en bilbombe eksploderede tæt ved en af fængslets mure, blev koalitionens fly ført henover området for at overvåge situationen og levere støtte til styrkerne på jorden, som kæmpede mod oprørerne.\nVed siden af de daglige operationer er missionen i fuld gang med at klargøre til afløsning senere på ugen.\nGulf of Guinea-missionen, Guineabugten ud for det vestlige Afrika\nFredag blev ligene af de 4 afdøde pirater, der omkom ved skududvekslingen d. 24. november sidste år, overdraget til de nigerianske myndigheder.\nOverdragelse fandt sted på reden ud for Lagos, hvor de afdøde blev overført med Esbern Snares gummibåde til en nigeriansk slæbebåd. Ombord på slæbebåden var der repræsentanter for de nigerianske myndigheder. Fra fregattens side var det militærpolitiet, der forestod den formelle overdragelse af lig og attester, herunder udveksling af overdragelsesdokumenter underskrevet af skibschefen.\nFotos: Overdragelse af afdøde pirater til nigerianske myndigheder. Foto: Esbern Snare / Forsvaret\nEfter overdragelsen forlod fregatten atter nigeriansk territorialfarvand, og genoptog patruljeringen i internationalt farvand, hvor Esbern Snare bl.a. bunkrede brændstof til søs fra forsyningsskibet Valley Oak i farvandet ud for Togo.\nBesætningen testes stadig regelmæssigt for corona. Situationen ombord er fortsat under kontrol og antallet af isolerede er efterhånden under ti. Der har den sidste uge været ganske få nye smittede ombord, hvor besætningen overholder almindelige forholdsregler til bekæmpelse af smittespredning ombord på et skib.\nForsvaret har fra november 2021 til april 2022 udsendt et skibsbidrag til Guineabugten for at forbedre sikkerheden til søs i internationalt farvand og imødegå piratangreb.\nSkibsbidraget består af fregatten Esbern Snare med tilhørende helikopter, specialoperationsstyrker og militærpoliti. Bidrager omfatter op til ca. 175 personer.\nDanmark bidrager til to internationale missioner i Irak.


Den Korte Avis | 200 millioner email-konti hacket\n200 millioner email-konti hacket\nDen populære email-tjeneste Yahoo er offer for et hackerangreb på ikke mindre end 200 millioner email-konti, der er blevet sat til salg på internettets sorte marked.\nDatabasen med login-oplysninger indeholder både email-adresser, passwords, backup-email-adresser og brugernes fødselsdato.\nDen kendte hacker, der går under navnet peace_of_mind, har tidligere hacket kontooplysninger fra både LinkedIn og Tumblr. Det oplyser PCWorld\n– Det her er kun begyndelsen på den her type af hackerangreb, hvor bagmændene forsøger at stjæle personlige oplysninger og tjene penge på det. Det er derfor en rigtig god idé at være på vagt og beskytte sine private oplysninger på nettet, så godt som man kan, siger IT-Sikkerhedsekspert Janus R. Nielsen fra it-firmaet www.anytech365.com\nYahoo meddeler, at de er klar over, at databasen er sat til salg, men har indtil videre ikke bekræftet, om kontooplysningerne er ægte eller ej. Alligevel opfordrer Janus R. Nielsen alle Yahoo-brugere til straks at skifte password og backup-email-adressen for at være på den sikre side.\n– Skift dit password omgående, hvis du har en Yahoo-mail. Og bruger du samme kombination af email-adresse og password på andre tjenester end Yahoo, bør du ændre dit password alle steder med den kombination, men til forskellige passwords, siger Janus R. Nielsen.\nIfølge hackeren peace_of_mind kommer databasen fra en russisk hacker-gruppe, der før har stjålet oplysninger til LinkedIn, MySpace og Tumblr. Han meddeler også, at databasen højst sandsynligt er stjålet i 2012. Dette stemmer overens med at Yahoo tilbage i 2012 oplyste, at de var blevet ramt af passsword-tyveri.\nJanus R. Nielsen kommer her med en række råd til at gøre dine passwords svære at hacke:\n– Brug altid flere forskellige passwords. Hav gerne en 5-6 forskellige, som du kan veksle imellem.\n– Sørg for at skifte password jævnligt, gerne hver 3. eller 4. måned.\n– Brug både store og små bogstaver kombineret med tal.\n– Undgå at lav passwords med personlige numre som dit telefonnummer, cpr-nummer eller din fødselsdagsdato. Hvis hackeren finder frem til dit password, kan det få yderligere konsekvenser, måske endda økonomiske.\nIT-brevkasse: Hvordan håndterer jeg de mange falske e-mails?\n– Brug heller ikke navnet på dit kæledyr eller din kæreste, da det er nemt at gætte sig frem til.\n– Lav en sætning, som kun du kan huske. Fx ”Huset_brændte_i_1990” eller ”Hundenfødte5Hvalpe”.\n– Sammensæt en tekst som kun giver mening for dig. Fx ”Farfar byggede det røde sommerhus i Skagen i 1992”. Tag derefter det første eller de to første bogstaver fra hvert ord og lav et password ud af det, så det bliver ”FabyderøsoiSki19”.\nEmner: it-sikkerhed login password


Vigtigt – Sportsværkstedet\nVi laver ikke mirakler eller underværker. Kroppen er ikke en maskine, som bare kan få en enkelt tur i værkstedet (trods navnet) og derefter køre problemfrit i et halvt år. Muskler er levende: vi har kun 20 minutter (eller 50) til at afspænde og behandle dig, mens du selv har 1.440 minutter hvert eneste døgn til at spænde til igen, eller fortsætte sliddet på muskler som har brug for aflastning.\nForvent derfor at vi håndfast hjælper dig igang, retter dig lidt til, at vi giver dig redskaber som gør at du i fremtiden kan hjælpe dig selv. Så for et godt resultat, er det VIGTIGT at du selv laver de øvelser vi viser dig, følger vores instruktioner, og I visse tilfælde væbner dig med tålmodighed! Men du er naturligvis velkommen til at komme igen så tit du lyster, blot du betaler.\nI Sportsværkstedet kan man ikke bruge lægehenvisninger ( vi har intet “ydernummer”) eller 10-turskort fra forsikringen, og selv Sygesikring Danmark dækker kun hvis du behandles af en af vores fysioterapeuter men ikke hvis du bliver behandlet af Mikkel. Til gengæld lokker vi dig ikke til flere behandlinger end nødvendigt, og hvis vi ikke kan hjælpe, indrømmer vi det allerede under dit 1. eller 2. besøg! (..som i det tilfælde endog bliver gratis!)\nSå snart behandlingen er slut, betaler man. Hvis du, inden du forlader os, fortæller os om du er medlem af Sygesikring Danmark, sender vi automatisk en faktura til dem. Hvis du beder om det, kan vi også sende fakturaen pr email til dig – HVIS din forsikring accepterer den (vi har set at Falck og Alm. Brand har gjort det), er det jo fint – men Sportsværkstedet har intet med det at gøre. Vælg Sportsværkstedet fordi du tænker at vi kan hjælpe dig – hvis du er optaget af økonomien i at bestille en behandling, så brug nogle andre end os! Indtil nu har al den administration kun givet os bøvl og besvær, og vi vil hellere koncentrere os om at være dygtige behandlere.\nSkriv eller ring IKKE til os for at spørge om vi kan hjælpe med X eller Y. I langt de fleste tilfælde skal vi nemlig alligevel undersøge dig for at finde ud af om vi kan hjælpe – Noget kan synes svært men viser sig at være nemt, og omvendt.\nDet hedder Sportsværkstedet, men ALLE slags mennesker frekventerer biksen! Vitterligt, alle slags – og kun halvdelen dyrker sport af nogen art.\nNår du har ondt, bestil en tid snarest muligt. Hvis du plejer at have meget ondt, men ikke har det når du kommer til os, er der kun meget lidt vi kan gøre for dig. Så planlæg ikke din aftale hos os efter hvornår det passer med dit arbejde, men efter hvornår du har brug for os.\nI kalenderen kan man kun bestille en uge frem – de færreste har brug for mere end det. Vi kan også ændre vagtplanen uden varsel, og så kan din behandling alligevel ikke give tilskud, fordi du behandles af en massør istedet for en fysioterapeut. Det kan naturligvis også være omvendt.\nVi beklager at skulle bede om dit CPR i bestillingsformularen – loven siger at en fysioterapeut skal skrive lidt ned om det han finder ud af, om dig.\nNår du bestiller, så skriv venligst dit fulde navn, så vi kan kende den ene Lene fra den anden. Der er nemlig MANGE der hedder Lene. Og Henrik. og Michael. Og Pinklady81. Og så videre.\nHvis du bestiller en tid til dit barn eller din kæreste, så gør det i hans/hendes navn, ikke dit eget. Du kan skrive dit eget navn i noterne.\nDu behøver ikke at tage håndklæde eller noget som helst med, kun dig selv. Den bedste påklædning er løse bukser af blødt eller tyndt stof – og det skal ikke være festtøjet, for ofte behøver du slet ikke at klæde dig af, og derfor kan det måske blive lidt fedtet.\nEr du under 18, så tag en med, som ér 18+ – Vi behandler regelmæssigt, og gerne, børn og teenagere, bare der hele tiden er en voksen tilstede: forælder, familie, ven, nabo, træner, etc.\nVi tager hårdt fat, men kun så meget som du tillader. Og vi spørger hele tiden ind til din accept… omvendt er det vigtigt at du giver udtryk for hvor din grænse er. Det er en dialog, vi har: vi ved cirka hvor der skal trykkes, kun du ved hvordan det føles.\nHer er ingen røgelseslys, healingsmusik, klinisk hvidt og nyttesløs nussen. Derimod er der befriende latter, sort humor, tænders gnidsel, lettende muskelvridning og på alle måder en uformel stemning. Vi tager ikke os selv seriøst, men vi tager dig seriøst, og vi tager vores fag og arbejde seriøst.\nMennesker reagerer forskelligt på behandling, som vi praktiserer det i Sportsværkstedet, men generelt kan det siges at man kan blive særdeles øm i et par dage og i enkelte tilfælde få blå mærker. Oftest reagerer en spændt krop på at blive afspændt (som vi gør det i behandlingen) ved senere at spænde op igen: Det er naturligt, ikke farligt, blot virkelig træls. Løsningen er at lave de givne øvelser og følge de givne råd, så musklerne afspændes, og/eller få en andenbehandling så hurtigt som muligt, 3-4 dage senere. Vent IKKE 5-10 dage for at se om det bliver bedre af sig selv, men “hold dig blød” og i gang, og lav de givne øvelser SELVOM det måske gør ondt… hvis du ikke laver dem, vil det blot gøre MERE ondt, eller ondt i længere tid!\nKom og få en tur mere i ‘værkstedet, 3-5 dage senere. Vores erfaring er at anden gang at vi “slår det ned”, ikke for lang tid efter den første gang, har det langt bedre effekt.\nVær forberedt på at behøve en 2. behandling 3-4 dage efter den 1. og afsæt tid til den. Dit helbred og velbefindende er vigtigere end dit arbejde! (og behøves den ikke, kan du aflyse den, den slags er gratis i Sportsværkstedet, men gør det ikke i sidste øjeblik!)\nBedste scenarie er at hvis du er i god form, har haft problemet i kort tid, og du ændrer din brug af kroppen ifølge vores anvisninger og du laver de øvelser som vi giver dig. Så vil du kun behøve 1, måske 2, behandlinger, og vil sandsynligvis ikke få bivirkninger.\nSværeste scenarie er hvis du er i dårlig form og har haft problemet i lang tid, og du fortsætter den brug af kroppen (eller manglende brug) som har ført til dårligdommene, uden at lave de øvelser og følge de råd vi har givet.\nSå KAN du muligvis have brug for en hel times behandling først, en halv time 3-5 dage senere, efterfulgt af en halv time en eller to gange i måneden, for at forsøge at holde det nede.\nSom det står i toppen af denne side: forvent aldrig at du kan bestille en times behandling til noget du har sloges med i årevis, og at det så forsvinder efter ét besøg hos os, og uden bivirkninger eller uden at du selv behøver at gøre / ændre noget. Kroppen er levende, den skal vedligeholdes flere gange dagligt og passes på.\nEFTER BEHANDLINGEN, BETALING OG RETURPOLITIK\nDer er ikke mulighed for tilskud fra Sygesikring Danmark eller sundhedsforsikringerne. Der er ingen returret, kompensation eller mulighed for afbrydelse, idet der er tale om en afbetaling, ikke om et abonnement.\n90 dage har vi iøvrigt sat i bero, da bølgerne går højt i øjeblikket.\nFOR PRODUKTERNE “Første- / lang behandling” & “Anden- / kort behandling” GÆLDER det at du betaler lige efter behandlingen.\nA) Hvis du, straks når behandlingen er færdig, ikke kan mærke nogen lindring eller positiv forskel, så koster det ingenting!*\nB) Hvis du så, dagen efter, alligevel synes at behandlingen havde god effekt, sender du os blot betalingen og en besked på SMS til 81 11 10 16, så vi (også) kan blive i godt humør igen. Vi bliver nemlig kede af det, når vi ind imellem oplever at vi ikke kan hjælpe klienten.\nC) Hvis behandlingen har en rimelig effekt, så ser vi lige hvad vej det går. Hvis effekten holder i 2-4 dage eller løser de fleste af dine problemer, så kalder vi det et tilfredsstillende skridt på vejen. Derfra er den logiske fortsættelse en behandling mere, 3-5 dage efter den første (men ikke mere), og at du ihærdigt bruger de hjemmeøvelser du fik ved første behandling.\nD) Hvis behandlingen umiddelbart har god effekt, men denne effekt kun holder i højest to dage – og du HAR lavet det hjemmearbejde vi giver dig for – kan du kontakte os senest 5 dage efter behandlingen og få en kode, som du kan indløse til en ny behandling til dig selv eller som du kan forære til en ven (eller fjende). Den kode SKAL angives i notefeltet til den nye bestilling, og kan kun bruges én gang.\nEFTER BEHANDLINGEN, FORTÆL OS OG ANDRE OM DIN OPLEVELSE AF SPORTSVÆRKSTEDET\nVi vil meget gerne høre nyt fra dig, men SENEST 5 dage efter behandlingen – med mindre at du med månders forsinkelse sender os et takkebrev og en æske chokolade. Vores andel i dit helbred mindskes hurtigt, når vi har 20 eller 50 minutter, mens du selv har 1.440 minutter i hvert eneste af de følgende døgn.*\nDu må meget gerne skrive et par linjer om din oplevelse, gerne HÉR, Godt nyt, såvel som dårligt nyt, bare det er din ærlige mening. Eller måske som en anmeldelse på Facebooksiden. Andre kan have gavn af at vide hvad de går ind til, ved en behandling i vores biks.\ner billigere i længden bruger hænderne mere giver stærkere effekt har langt kortere ventetid har "returpolitik" (som den måske eneste!)\nFørend du BESTILLER EN TID via selvbetjeningen (det er den eneste måde), da læs DET VIGTIGE, og se VIDEOERNE så du ved hvad du går ind til, og læs ANMELDELSERNE for en sikkerheds skyld.\nSørg for at du HAR problemet når du kommer. Vi har svært ved at behandle din hovedpine hvis du ikke har ondt når du kommer til os. Derfor: bestil ikke lang tid i forvejen, eller efter hvornår du har tid, men bestil tid i forhold til hvornår du har ondt.\nForbered dig: løst tøj, joggingsko, evt. voksen\nEr du under 18, så tag en voksen med: ven eller forælder, men der skal altid være en 18+ i synsfeltet. (vores ansatte tæller ikke)\nHav løst tøj på, vi KAN godt arbejde os uden om cowboybukser men helt godt bliver det ikke. Joggingsko, så vi kan løbe en tur for at teste løb og fødder/knæ. Du løber, vi kigger. ;-P\nMan må altid gerne tage børn, kærester og kæledyr med i Sportsværkstedet. (men kun SMÅ heste)\nVi trykker på dig, og det kan gøre lidt ondt – men vi trykker ikke mere end du tillader os, og forsøger altid at holde os under “grænsen”.\nDet er en DIALOG: vi ved ca. hvor der skal trykkes, du ved hvordan det føles – fortæl os det!\nHjemmearbejde og bivirkninger\nDet er MEGET VIGTIGT at du laver det hjemmearbejde vi giver dig (udstræk, træning, øvelser) – hvis du har nemt ved at glemme, så film os mens vi viser det til dig, eller tag notater.\nHele vores metode er bygget på at du kun behøver at komme få gange hos os FORDI vi arbejder grundigt på dig OG at du laver dine hjemmeøvelser. Andre behandlere beder dig komme igen mange gange, så det bliver dyrere i længden.\nEn ulempe ved metoden er at du kan blive ret øm i en dag eller to – nogle gange flere. Enkelte får blå mærker.


Årsagerne til, at hvert stjernetegn snyder deres partner - Astrologi\nÅrsagerne til, at hvert stjernetegn snyder deres partner\nSelv de mest trofaste blandt os kunne ende med at snyde deres partnere. Lad os se på stjernetegnene, der snyder, og årsagerne til, at de gør det.\nSnyd er en af de mest sårende ting, alle i et forhold kan gå igennem, og folk gør det beskidte af en lang række årsager. Astrologi har en enorm indflydelse på vores holdning til relationer og kan endda påvirke vores chancer for at forråde vores partnere. Nogle af os er naturligt svage, når nogen er opmærksom på os og let kan få hovedet vendt, men når det er sagt, kan selv de mest trofaste mennesker blive fristet! Vi afslører årsagerne til, at hvert af de 12 stjernetegn forråder deres partner.\nVi drømmer alle om at finde en trofast og leve lykkeligt med dem, men livet fungerer ikke altid sådan. Nogle stjernetegn er mere tilbøjelige til at snyde end andre, men det er ikke at sige, at de andre tegn ikke kan få hovedet drejet i øjeblikket. Forræderi er noget, vi alle frygter i livet, men sandsynligvis i forskellige grader afhængigt af vores oplevelser. Vi kan være ofre af forskellige årsager, som dog ikke begrunder handlingen i sig selv.\ntegn, der går sammen\nHvorfor hvert stjernetegn giver efter for fristelser og snyd\nDu tænker sikkert, at det at være utro handler bare om sex, men det er ikke strengt sandt. Denne vildfarne gerning kan også bringes ned til en følelsesmæssig forbindelse og endda fantasere om en anden ... At være utro er en af de største forhindringer i parforhold, hvorfor vi har kigget dybt på alle stjernetegnene og har eksklusiv information ind i hvorfor folk bedrager deres partnere. Du kan blive overrasket og efterlade lidt på kanten efter at have læst vores indsigt ...\nGrunden til at du snyder, Vædderen\nVædderen hader at blive bundet\nVædderen er en af mest uafhængige og autonome stjernetegn hvilket forklarer, hvorfor de hader at blive bundet. Selvom de har masser af kærlighed at give, bekymrer de sig konstant om at blive kvalt og ender med at gøre noget, de ikke burde.\nGrunden til at du snyder, Taurus\nTyren har et intenst behov for kontrol\nTyren personlighed er et af de mest besiddende og jaloux stjernetegn, hvorfor de kæmper med relationer. Hvis de bliver misundelige på deres partner muligheden for snyd vil sandsynligvis krydse deres sind.\nGrunden til at du snyder, Tvillingen\nTvillingerne er alt for umodne\nTvillingens personlighed har en ægte problem med engagement og trofasthed. Deres umodenhed betyder, at relationer er hårde for dem, og når de rammer problemer med deres partnere, tager de ofte den lette mulighed ud og ender med at gøre ting, de fortryder.\nGrunden til at du snyder, Kræft\nKræft lader paranoide tanker invadere deres hoveder\nKræft er et af de mest følsomme stjernetegn og får ofte deres sind invaderet af paranoide tanker. Hvis de føler frakoblet deres partner kunne de snyde i håbet om, at den hjerteskærende oplevelse faktisk vil bringe dem sammen igen.\nGrunden til at du snyder, Leo\nLeo vil altid mere\nSom en af forfængelige og laveste stjernetegn, Leo venter altid på, at der kommer noget bedre, selv når de er i parforhold. Leos kan aldrig være tilfredse med det, de har, hvorfor de kæmper for at finde ægte lykke.\nGrunden til at du snyder, Jomfru\nManglende intellektuel stimulering\nJomfruer snyder når de mister interessen for deres partner og når forbindelsen frafalder i et forhold. Indfødte til dette tegn er enorme over tænkere og tager ofte drastiske handlinger, når de står over for problemer i stedet for bare at tale tingene igennem.\nGrunden til at du snyder, Vægten\nLibras bevæger sig for hurtigt\nVægtens stjernetegn er afhængig af kærlighed, og det er rimeligt at sige, at vores de virkelig springer hurtigt ind i forhold. Problemet er, at de ikke tager hensyn til deres kompatibilitet og ender føler sig fanget med en partner, de ikke kommer sammen med.\nGrunden til at du snyder, Skorpionen\nSkorpionen er for krævende\nSkorpionen er et af de mest krævende stjernetegn og ønsker, at alt skal være perfekt fra starten. Deres høje vedligeholdelsespersonlighed betyder ofte de er ikke parate til at arbejde på deres relationer og i stedet for at kæmpe for at redde deres forbindelse, tager de den lette vej ud.\nGrunden til at du snyder, Skytten\nSkytten er en engagement phobe\nSkytten er et stjernetegnets største engagementfober. De foretrækker korte flinger baseret på seksuel tiltrækning frem for rå følelser. Hvis de er sammen med en partner, der ønsker at blive seriøs og slå sig ned, kan snyd komme ind i ligningen.\nGrunden til at du snyder, Stenbukken\nHvis Stenbukken føler sig kvalt, snyder de ...\nStenbukken personlighed er usandsynligt at snyde og ville øjeblikkeligt fortryde at have forrådt sin partner bagefter. Hvis de skulle snyde, ville det være op til dem føler sig kvalt og ude af stand til at kommunikere.\nGrunden til at du snyder, Vandmand\nForhold er ikke for Vandmanden\nDen barske sandhed er Vandmandens personlighed ikke er skabt til forhold og hader at komme for tungt ind. De foretrækker flings frem for seriøse forhold og har problemer med at forpligte sig til kun én person.\nGrunden til at du snyder, Fiskene\nFiskene kan let ledes\nFiskenes personlighed ønsker er meget spontan og tænker ikke altid tingene igennem, før de handler på dem. Hvis nogen får øje på dem, gør de det vil have svært ved at modstå deres dragning og kan muligvis ende med at snyde.\nHvorfor snyder vi hver især\nKlik på skiltene Vædderen Tyr tvilling Kræft Leo Jomfru Vægten Skorpionen Skytten Stenbukken Vandmanden fisk\nAniel, skytsenglen for frække og beslutsomme personer\nHvad er planetarisk retrograd, og hvordan påvirker det os?\nhvad er mit livsvejsnummer\nbetydning af 777 englenumre\nmaster nummer 22 energi


Trådløs mus fra TechMe | Stort udvalg af trådløse mus\nForsideGamingGaming Mus & TastaturTrådløs mus\nMed en trådløs mus er du fri for kabler på skrivebordet. Det ser unægteligt mere elegant ud, når man ikke har kabler liggende henover skrivebordet. Den trådløse mus giver dig større bevægelsesfrihed. Du undgår, at kablet trækker i musen og hæmmer dine bevægelser. Det er også meget lettere at pakke musen helt væk eller tage den med i tasken. Batteritiden er ca. 50-60 dage for de fleste trådløse mus. Så hvis du bare husker at lade din mus op, eller anskaffe dig et ekstra sæt genopladlige batterier, så er den trådløse løsning et sikkert valg. Rent hastighedsmæssigt, så klarer de fleste trådløse mus sig på lige fod med de kablede – dvs. med samme høje sensitivitet og uden “delays”.\nMen det kan være svært at bestemme sig. Hos TechMe har vi derfor udvalgt de mus, som vi mener er blandt de bedste trådløse på markedet. Søger du mere information omring valg af mus, så har vi også udfærdiget en lille artikel om emnet. Den finder du her (Den er pt. under udarbejdelse).\nHos TechMe har vi et voksende udvalg af trådløse mus, og udbuddet bliver større uge for uge.